ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัทฯ เริ่มดำเนินธุรกิจในปี 2544 โดยเริ่มต้นจากการจำหน่ายผลิตภัณฑ์เพียง 2 กลุ่ม ได้แก่
ระบบอลูมิเนียม Alloy และเป็นตัวแทนจำหน่ายผลิตภัณฑ์ของบริษัท ไทยผลิตภัณฑ์ยิบซั่ม จำกัด
(มหาชน)
โดยทางบริษัทมีทีมงานในการพัฒนารูปแบบผลิตภัณฑ์ให้มีดีไซน์สวยงามโดดเด่นสามารถตอบสนองต้องการของลูกค้าเป็นอย่างดี
จนทำให้ผลิตภัณฑ์ของบริษัทฯ ได้รับการตอบรับเป็นอย่างดีจากทั้งผู้ออกแบบ ผู้รับเหมา
รวมถึงเจ้าของโครงการ
ซึ่งสินค้าของบริษัทถูกนำไปใช้ในงานตกแต่งภายในของโครงการก่อสร้างที่พักอาศัย อาคารสำนักงาน
โรงแรม รีสอร์ท ชั้นนำหลายโครงการทั้งในประเทศและต่างประเทศ
ธุรกิจของบริษัทฯมีการขยายตัวอย่างต่อเนื่อง จนกระทั่งเข้าจดทะเบียนในตลาดหลักทรัพย์ เอ็ม เอ
ไอ (mai) เมื่อวันที่ 14 กุมภาพันธ์ 2551

ต่อมา บริษัทได้ติดต่อกับ Fletcher Aluminium, New Zealand
เพื่อนำเข้าสินค้าที่เป็นระบบประตูหน้าต่างคุณภาพสูงจากประเทศนิวซีแลนด์
ซึ่งมีการออกแบบที่มีนวัตกรรมสวยงาม คงทน
และเหมาะสมสำหรับติดตั้งในประเทศที่ตั้งอยู่ในภูมิภาคเขตร้อนชื้น เพื่อจัดจำหน่ายในประเทศไทย
ทำให้สินค้าของบริษัทฯมีความหลากหลายมากขึ้น ปัจจุบันบริษัทมี 3 กลุ่มผลิตภัณฑ์หลักได้แก่ 1.)
ระบบฝ้าเพดาน และผนังยิปซั่ม ( Gypsum Wall & Celling)
2.)ระบบอลูมิเนียมสำหรับงานตกแต่งภายใน ( Aluminium for Interiors) และ 3.)
ระบบประตูหน้าต่างคุณภาพสูง (High Performance Doors& Windows)

นอกจากบริษัทจะมีจุดแข็งในเรื่องของผลิตภัณฑ์ที่มีนวัตกรรม ดีไซน์สวยงาม โดดเด่น
สนองความต้องการของลูกค้าได้เป็นอย่างดีแล้ว บริษัทยังมีช่องทางการจัดจำหน่ายที่หลากหลาย
มีคลังสินค้าขนาดใหญ่เพื่อเก็บสินค้ารองรับความต้องการของลูกค้าได้ทันเวลาเสมือนเป็นคลังสินค้าให้กับลูกค้า
มีระบบการจัดส่งที่มีประสิทธิภาพใช้ระบบ GPS ในการควบคุมการจัดส่ง
ลูกค้าสามารถสอบถามสถานะการจัดส่งได้ตลอดเวลาจนสินค้าถึงที่หมาย และบริษัทยังจัดให้มี
Training Center ที่อำนวยความสะดวกให้กับลูกค้าที่เป็นผู้รับเหมาสามารถส่งทีมช่างมาอบรม
เพื่อให้เกิดความรู้ความชำนาญในการติดตั้งผลิตภัณฑ์ฝ้าเพดานและผนังกั้นห้องที่เป็นผลิตภัณฑ์ของบริษัท
ช่วยให้งานของลูกค้ามีคุณภาพและทำงานได้รวดเร็ว ซึ่งบริษัทได้จัดการอบรมให้โดยไม่คิดค่าใช้จ่าย
ลูกค้าสามารถเข้าฝึกอบรมทั้งทางทฤษฎีและทางการปฎิบัติจริง

ในปี 2559 จากวิสัยทัศน์ของคณะกรรมการที่ต้องการให้บริษัทมีการเติบโตที่ยั่งยืน
ประกอบกับได้เล็งเห็นว่าอายุเฉลี่ยของคนสูงขึ้น
และการสร้างที่อยู่อาศัยของคนวัยเกษียณที่มีสิ่งอำนวยความสะดวกได้รับความนิยมและประสบความสำเร็จในยุโรปและออสเตรเลีย
จึงเห็นควรให้บริษัทขยายสายธุรกิจใหม่ คือ สายอสังหาริมทรัพย์ โดยเห็นควรให้ลงทุนในโครงการ
Senior Living Project ภายใต้ชื่อ โครงการSansara
และได้นำเสนอต่อที่ประชุมสามัญผู้ถือหุ้นประจำปี 2559 ซึ่งที่ประชุมมีมติอนุมัติโครงการลงทุนดังกล่าว
และอนุมัติจัดตั้งบริษัทย่อยบริษัทใหม่ ชื่อ บริษัท แสนสรา ดีเวลลอปเมนท์ จำกัด
เพื่อดำเนินการจัดซื้อที่ดิน สร้างสิ่งปลูกสร้าง และเป็นผู้ให้เช่าสิ่งปลูกสร้างสำหรับโครงการ

จากโครงการ Senior Living Project ที่บริษัทมีอยู่
บริษัทเล็งเห็นถึงช่องทางและโอกาสในธุรกิจพัฒนาอสังหาริมทรัพย์ ประเภทคอนโดมิเนียม Low
–rise และได้ศึกษารายละเอียดโครงการ The Teak Sukhumvit 39 แล้ว
พบว่าการเข้าลงทุนในโครงการดังกล่าวสามารถต่อยอดธุรกิจใหม่ของบริษัท
และเสริมสร้างขีดความสามารถในการแข่งขัน และเพิ่มโอกาสทางธุรกิจให้กับบริษัท
โดยบริษัทมีความตั้งใจที่จะพัฒนาโครงการอสังหาริมทรัพย์อื่นๆ อย่างต่อเนื่องในอนาคต
โดยใช้ผลิตภัณฑ์ภายใต้กลุ่มบริษัท ซึ่งเอื้อประโยชน์ต่อธุรกิจของกลุ่ม
ส่งผลให้ยอดขายของกลุ่มบริษัทเติบโตไปพร้อมๆกัน ทำให้กลุ่มบริษัทมีการเติบโตที่แข็งแกร่งในอนาคต

ดังนั้นเมื่อวันที่ 13 พฤศจิกายน 2560
คณะกรรมการบริษัทจึงมติเห็นควรให้ลงทุนในโครงการอสังหาริมทรัพย์โครงการใหม่
โดยเข้าซื้อทรัพย์สินของโครงการ The TeakSukhumvit 39
ซึ่งเป็นโครงการพัฒนาอสังหาริมทรัพย์ ประเภทคอนโดมิเนียมสูง 8 ชั้น จำนวน 70 ยูนิต
สำหรับเป็นที่พักอาศัยในย่านใจกลางสุขุมวิท ในราคา 145.00 ล้านบาท
(รวมค่าที่ดินและค่าใช้จ่ายเตรียมการเบื้องต้น) กรรมสิทธิ์ของบริษัท แอล เค เอช ดีเวลลอปเม้นท์
จำกัด และอนุมัติให้จัดตั้งบริษัทย่อยบริษัทใหม่ ชื่อ บริษัท ทีค ดีเวลลอปเมนท์ จำกัด
เพื่อพัฒนาโครงการ The Teak Sukhumvit39 และโครงการอสังหาริมทรัพย์อื่น

เห็นได้ว่า จากการที่บริษัทเพิ่มสายธุรกิจใหม่ (business line )
เป็นการเพิ่มความแข็งแกร่งในการดำเนินธุรกิจของกลุ่มบริษัท
ซึ่งสอดคล้องกับพันธกิจของบริษัทในอันที่จะสร้างธุรกิจให้เติบโตอย่างยั่งยืน
บนความมุ่งมั่นที่จะพัฒนาผลิตภัณฑ์และบริการเพื่อตอบสนองความต้องการของลูกค้าด้วยดีตลอดไป

วิสัยทัศน์ vision

คิดค้น สร้างสรรค์ ผลิตภัณฑ์ก่อสร้างคุณภาพสูงเพื่อชีวิตที่ดีขึ้น

พันธกิจ (Mission)

คิดค้นผลิตภัณฑ์และการบริการที่มีคุณภาพ และนวัตกรรม

ส่งมอบสินค้าและบริการที่มีคุณภาพ รวดเร็ว และคุ้มราคา

สร้างธุรกิจที่เติบโตอย่างยั่งยืน

ค่านิยมหลักขององค์กร ( Corporate Core Values)

  --------------- ------------------------ --------------- ---------------- ------------------- -----------
  การทำงานเป็นทีม   ความมุ่งมั่นในการบริการลูกค้า   การมุ่งเน้นคุณภาพ   ความคิดสร้างสรรค์   การพัฒนาอย่างต่อเนื่อง   ความซื่อตรง

  --------------- ------------------------ --------------- ---------------- ------------------- -----------

ทิศทางและแผนงานในอีก 3 ปีข้างหน้า

จากความตั้งใจของผู้บริหารกลุ่มบริษัท BSM ที่จะทำให้ธุรกิจมีอัตราการเติบโตที่รวดเร็วและยั่งยืน
ประกอบกับที่ประชุมผู้ถือหุ้นได้อนุมัติการได้มาซึ่งทรัพย์สินในธุรกิจพัฒนาอสังหาริมทรัพย์ในช่วงต้นปี
2561 ที่ผ่านมา เป็นผลให้โครงสร้างของกลุ่มบริษัท BSM มีความชัดเจนมากขึ้น ปัจจุบันมีทั้งสิ้น 4
บริษัทใน 2 กลุ่มธุรกิจ คือ กลุ่มผลิตภัณฑ์ก่อสร้าง (Building Products) และ
กลุ่มพัฒนาอสังหาริมทรัพย์ (Real Estate)

+----------------------------------+-----------------------------------+
| กลุ่มธุรกิจ : ผลิตภัณฑ์ก่อสร้าง (Building | กลุ่มธุรกิจ : พัฒนาอสังหาริมทรัพย์ (Real   |
| Products)                        | Estate)                           |
+----------------------------------+-----------------------------------+
| บริษัท บิวเดอสมาร์ท จำกัด(มหาชน)      | บริษัท แสนสรา ดีเวลลอปเมนท์ จำกัด      |
|                                  |                                   |
| บริษัท ดีแอนด์ดับบลิว (เอเชีย) จำกัด     | บริษัท ทีค ดีเวลลอปเมนท์ จำกัด          |
+----------------------------------+-----------------------------------+

ทิศทางและแผนงานของกลุ่มธุรกิจ : ผลิตภัณฑ์ก่อสร้าง (Building Products)

บริษัท บิวเดอสมาร์ท จำกัด (มหาชน)

ในภาพรวม บริษัทยังคงมุ่งมั่นที่จะนำเสนอสินค้าที่มีคุณภาพสูงและมีนวัตกรรม
เพื่อช่วยให้งานก่อสร้างเสร็จรวดเร็วและคุ้มราคา ซึ่งเป็นไปตามพันธกิจ (Mission) ของบริษัท

สำหรับทิศทางและแผนงานใน 3 ปีข้างหน้านี้
บริษัทมีแผนงานที่จะพัฒนาการเข้าถึงและตอบโจทย์ลูกค้าให้ดียิ่งขึ้น
ขณะเดียวกันบริษัทจะพัฒนาระบบการทำงานให้มีประสิทธิภาพมากขึ้นด้วยเช่นกัน
โดยยังคงแสวงหาสินค้าที่มีคุณภาพและนวัตกรรมเพื่อตอบสนองความต้องการของกลุ่มลูกค้าหลักทั้ง 3
กลุ่ม อันได้แก่ เจ้าของโครงการ ผู้ออกแบบ และผู้รับเหมาก่อสร้าง
ซึ่งจะมุ่งเน้นทำการตลาดสำหรับ 4 กลุ่มธุรกิจหลัก คือ ธุรกิจสำนักงาน (Corporate Office)
ธุรกิจที่พักอาศัยที่เป็นอาคารสูง (Condominium) ธุรกิจโรงแรม (Hotel)
ธุรกิจศูนย์สุขภาพและโรงพยาบาล (Health Care & Hospital)

สำหรับปี 2562 บริษัทจะนำผลิตภัณฑ์ใหม่ออกสู่ตลาด ได้แก่
ระบบผนังกั้นห้องที่ใช้กับงานคอนโดมิเนียม และประตูบานเลื่อนที่พับเก็บได้
สำหรับผลิตภัณฑ์ใหม่นี้มีจุดเด่น คือ เป็นสินค้าที่มีคุณภาพดีขึ้น
สามารถช่วยให้ลูกค้าทำงานเสร็จได้เร็วขึ้น ซึ่งจะทำให้ลูกค้าสามารถควบคุมต้นทุนได้ดีขึ้น
ทั้งนี้บริษัทจะนำผลิตภัณฑ์ดังกล่าวมาใช้กับโครงการก่อสร้างของกลุ่มบริษัทเองด้วย

กลยุทธ์ของบริษัท : จะใช้อักษรย่อว่า CPP

  ---------------- ------------------------------------------------------
  C customer       มุ่งเน้นที่ความต้องการของลูกค้า

  P product        มุ่งเน้นที่สินค้าที่ต้องตอบสนองการใช้งานหรือความต้องการของลูกค้า

  P project        มุ่งเน้นโครงการของกลุ่มธุรกิจที่มีอัตราการเติบโตสูง
  ---------------- ------------------------------------------------------

บริษัทเชื่อว่า การดำเนินงานตามกลยุทธ์ CPP
และเจาะจงทำการตลาดเฉพาะในกลุ่มธุรกิจที่มีการเติบโต
จะทำให้ยอดขายจากนี้และต่อไปข้างหน้าอย่างน้อย 3 ปียังคงเพิ่มสูงขึ้น
และจะทำให้บริษัทมีความสามารถในการแข่งขันในตลาดสูงเพิ่มขึ้นด้วย

บริษัท ดีแอนด์ดับบลิว (เอเชีย) จำกัด

บริษัทได้วางแผนที่จะพัฒนาองค์กรให้แข็งแกร่งขึ้นในทุกๆ ด้าน อันได้แก่ ด้านผลิตภัณฑ์ การผลิต
การขาย การติดตั้ง รวมทั้งพัฒนาระบบการควบคุมภายในขององค์กรให้มีประสิทธิภาพเพิ่มขึ้น
โดยกำหนดแผนงานหลักดังนี้

1) บริษัทมุ่งขยายฐานลูกค้าออกไปยังตลาดต่างจังหวัดโดยเฉพาะจังหวัดใหญ่ๆ มากขึ้น
โดยจะทำการตลาดกับลูกค้าในกลุ่มที่เป็นที่อยู่อาศัย โรงแรม และรีสอร์ทระดับ 5 ดาว 2)
บริษัทจะพัฒนาความเชื่อมั่นในผลิตภัณฑ์กับฐานลูกค้าเดิมเพื่อต่อยอดการขายใหม่ 3)
สร้างการรับรู้เกี่ยวกับผลิตภัณฑ์ใหม่ที่กำลังจะออกสู่ตลาดให้กับลูกค้าเดิมและลูกค้าใหม่ ซึ่งในปี 2562
บริษัทวางแผนที่จะเปิดตัวผลิตภัณฑ์ใหม่ ที่มีประสิทธิภาพสูง
สามารถใช้งานและติดตั้งง่ายและรวดเร็วยิ่งขึ้น เพื่อตอบสนองความต้องการของตลาดในกลุ่มลูกค้า
premium

จากการที่บริษัทขยายฐานลูกค้า และมีการปรับปรุงคุณภาพสินค้าและการบริการอย่างสม่ำเสมอ
บริษัทเชื่อว่าจะสามารถขยายฐานรายได้ และกำไรให้กับกลุ่มบริษัทได้มากขึ้น

ทิศทางและแผนงานของกลุ่มธุรกิจ : พัฒนาอสังหาริมทรัพย์ (Real Estate)

บริษัท ทีค ดีเวลลอปเมนท์ จำกัด

หลังจากได้จัดตั้งบริษัท ทีค ดีเวลลอปเมนท์ จำกัด ในช่วงต้นปี 2561
บริษัทมีการขึ้นโครงการใหม่ไตรมาสละ 1 โครงการ
ปัจจุบันมีโครงการที่อยู่ระหว่างดำเนินการทั้งสิ้น 5 โครงการ ดังนี้

+--------------------+-------------------------------------------------+
| ชื่อโครงการ          | รายละเอียดโครงการ                                |
+--------------------+-------------------------------------------------+
| โครงการ “The Teak  | -   อาคารชุดพักอาศัยสูง 8 ชั้น จำนวน 1 อาคาร          |
| Sukhumvit 39”      |     จำนวนห้องชุด 70 ยูนิต                           |
|                    |                                                 |
|                    | -   ตั้งอยู่ที่ซอยประชัญคดี แยกจากซอยสุขุมวิท 39 ถนนสุขุมวิท  |
|                    |     แขวงคลองตันเหนือ เขตวัฒนา กรุงเทพ               |
|                    |                                                 |
|                    | -   ปัจจุบันขายหมดแล้ว                              |
|                    |                                                 |
|                    | -   อยู่หว่างก่อสร้าง คาดว่าจะสร้างเสร็จภายในไตรมาสที่ 2  |
|                    |     ของปี 2562                                   |
+--------------------+-------------------------------------------------+
| โครงการ "The Teak  | -   อาคารชุดพักอาศัยสูง 8 ชั้น จำนวน 1 อาคาร          |
| Sathorn - Lumpini  |     จำนวนห้องชุด 73 ยูนิต                           |
| "                  |                                                 |
|                    | -   ตั้งอยู่ที่ซอยศรีบำเพ็ญ ถนนพระราม 4 กรุงเทพ          |
|                    |                                                 |
|                    | -   ขายแล้ว 65%                                  |
|                    |                                                 |
|                    | -   เริ่มก่อสร้างไตรมาส 1 ปี 2562                    |
|                    |     คาดว่าจะสร้างเสร็จในไตรมาสที่ 4 ปี 2562           |
+--------------------+-------------------------------------------------+
| โครงการ "The Teak  | -   อาคารชุดพักอาศัยสูง 8 ชั้น จำนวน 1 อาคาร          |
| Ratchada"          |     จำนวนห้องชุด 78 ยูนิต                           |
|                    |                                                 |
|                    | -   ตั้งอยู่ที่รัชดาซอย 19 ติดกับสถานี MRT สุทธิสาร กรุงเทพ  |
|                    |                                                 |
|                    | -   อยู่ระหว่างก่อสร้างสำนักงานขาย เริ่มขาย (pre-sale)  |
|                    |     ไตรมาส 1 ปี 2562                             |
|                    |                                                 |
|                    | -   เริ่มก่อสร้างไตรมาส 1 ปี 2562                    |
|                    |     คาดว่าจะสร้างเสร็จในไตรมาสที่ 2 ปี 2563           |
+--------------------+-------------------------------------------------+
| โครงการ "The Teak  | -   อาคารชุดพักอาศัยสูง 8 ชั้น จำนวน 1 อาคาร          |
| Ari"               |     จำนวนห้องชุด 77 ยูนิต                           |
|                    |                                                 |
|                    | -   ตั้งอยู่ที่รัชดาซอยอารีย์ 4 แยกจากซอยพหลโยธิน 7       |
|                    |     (ซอยอารีย์) ถนนพหลโยธิน สามเสนใน พญาไท กรุงเทพ  |
|                    |                                                 |
|                    | -   เริ่มขาย (pre-sale) ไตรมาส 3 ปี 2562           |
|                    |                                                 |
|                    | -   เริ่มก่อสร้างไตรมาส 3 ปี 2562                    |
|                    |     คาดว่าจะสร้างเสร็จในไตรมาสที่ 2 ปี 2564           |
+--------------------+-------------------------------------------------+
| โครงการ "The Teak  | -   อาคารชุดพักอาศัยสูง 8 ชั้น จำนวน 1 อาคาร          |
| Sathorn -          |     จำนวนห้องชุดไม่เกิน 80 ยูนิต                      |
| Nanglinchee"       |                                                 |
|                    | -   ตั้งอยู่ที่ซอยประพันธ์ศักดิ์ แยกจากถนนนางลิ้นจี่ ทุ่งมหาเมฆ  |
|                    |     สาทร กรุงเทพ                                 |
|                    |                                                 |
|                    | -   ปัจจุบันอยู่ระหว่างการรอโอนกรรมสิทธิ์ที่ดิน และ         |
|                    |     ออกแบบโครงการ                               |
+--------------------+-------------------------------------------------+

ใน 3 ปีข้างหน้านี้ บริษัทจะพัฒนาโครงการที่อยู่ในแผนงานทั้ง 5 โครงการ
ซึ่งคาดว่าจะสามารถรับรู้รายได้ในปี 2562 จำนวน 2 โครงการ
นอกจากนี้บริษัทยังเตรียมขึ้นโครงการใหม่อีก 2 โครงการในปีนี้ด้วย

บริษัท แสนสรา ดีเวลลอปเมนท์ จำกัด

บริษัท แสนสรา ดีเวลลอปเมนท์ จำกัด
วางแผนที่จะดูแลการก่อสร้างของโครงการแสนสราในเฟสแรก คือ อพาร์ทเม้นท์ จำนวน 100 ยูนิต
และวิลล่า 12 หลัง ให้แล้วเสร็จ และเริ่มส่งมอบให้ลูกค้าในช่วงกลางปี 2562
โดยลูกค้าดำเนินการในลักษณะการเช่าซื้อระยะยาว (lease hold)
สำหรับลูกค้าเฉพาะที่มีเงื่อนไขคุณสมบัติพิเศษเป็นไปตามนโยบายที่กำหนดไว้
เพื่อตอบสนองสังคมอยู่อาศัยตาม Concept “Live The Life You Love”

การเปลี่ยนแปลงที่สำคัญในระหว่างปี 2560-2561

สืบเนื่องจากที่ประชุมคณะกรรมการ บริษัท บิวเดอสมาร์ท จำกัด (มหาชน) เมื่อวันที่ 13
พฤศจิกายน 2560 มีมติเห็นควรให้เข้าซื้อทรัพย์สินของโครงการ The Teak Sukhumvit 39
มูลค่า 145.00 ล้านบาท
โดยแหล่งเงินทุนมาจากการเสนอขายหุ้นสามัญเพิ่มทุนในกับบุคคลในวงจำกัด (Private
Placement) จำนวน 130.00 ล้านบาท และกระแสเงินสดภายในกิจการของบริษัท จำนวน
15.00 ล้านบาท

การเสนอขายหุ้นสามัญเพิ่มทุนให้กับบุคคลในวงจำกัด (Private Placement)
ได้ผ่านการอนุมัติจากที่ประชุมวิสามัญผู้ถือหุ้นครั้งที่1 ประจำปี 2561 เมื่อวันที่ 10 มกราคม 2561
บริษัทได้ดำเนินการเสนอขายหุ้นเพิ่มทุนให้กับกลุ่มบุคคล มีรายนาม ดังต่อไปนี้

1.  นายวรุตม์ ภาณุพัฒนพงศ์ จำนวน 140,000,000 หุ้น

2.  นายวิศวัฒน์ แสงอรุณ จำนวน 40,000,000 หุ้น

3.  นายภูริชญ์ กูลโฆษะ จำนวน 16,600,000 หุ้น

4.  นายพรรษนนท์ ฉินทองประเสริฐ จำนวน 3,400,000 หุ้น

หลังจากนั้น ได้จัดตั้งบริษัท ทีค ดีเวลลอปเมนท์ จำกัด ด้วยทุนจดทะเบียน 130.00 ล้านบาท
เพื่อซื้อทรัพย์สินและบริหารโครงการ The Teak Sukhumvit 39
และดำเนินธุรกิจพัฒนาโครงการอสังหาริมทรัพย์ โดยระหว่างปีมีโครงการเพิ่มขึ้นอีก 4 โครงการ

จากเหตุการณ์ดังกล่าวข้างต้นทำให้โครงสร้างกลุ่มบริษัทเปลี่ยนแปลง กล่าวคือ มีบริษัทในกลุ่มทั้งสิ้น
4 บริษัทใน 2 กลุ่มธุรกิจ คือ กลุ่มผลิตภัณฑ์ก่อสร้าง (Building Products) และ
กลุ่มพัฒนาอสังหาริมทรัพย์ (Real Estate)

+----------------------------------+-----------------------------------+
| กลุ่มธุรกิจ : ผลิตภัณฑ์ก่อสร้าง (Building | กลุ่มธุรกิจ : พัฒนาอสังหาริมทรัพย์ (Real   |
| Products)                        | Estate)                           |
+----------------------------------+-----------------------------------+
| บริษัท บิวเดอสมาร์ท จำกัด(มหาชน)      | บริษัท แสนสรา ดีเวลลอปเมนท์ จำกัด      |
|                                  |                                   |
| บริษัท ดีแอนด์ดับบลิว (เอเชีย) จำกัด     | บริษัท ทีค ดีเวลลอปเมนท์ จำกัด          |
+----------------------------------+-----------------------------------+

การเปลี่ยนแปลงและพัฒนาการที่สำคัญในอดีต

บริษัท บิวเดอสมาร์ท จำกัด (มหาชน) เข้าจดทะเบียนในตลาดหลักทรัพย์ เอ็ม เอ ไอ
ใช้ชื่อย่อหลักทรัพย์ว่า “BSM” เมื่อวันที่ 14 กุมภาพันธ์ 2551
โดยมีการขยายธุรกิจให้เติบโตอย่างต่อเนื่องมาโดยตลอด ทั้งนี้
ประวัติการเปลี่ยนแปลงเกี่ยวกับพัฒนาการที่สำคัญในช่วง 5 ปี ล่าสุด (ปี 2557 – 2561) มีดังนี้

+----------+-----------------------------------------------------------+
| ปี 2557   | ที่ประชุมวิสามัญผู้ถือหุ้นครั้งที่ 1/2557                               |
|          | บริษัทได้อนุมัติเปลี่ยนแปลงมูลค่าหุ้นที่ตราไว้จาก 0.50 บาท เป็น 0.10 บาท  |
|          | ส่งผลให้บริษัทมีจำนวนหุ้น 1,139,999,900 หุ้น                       |
|          |                                                           |
|          | ในระหว่างปี                                                 |
|          | ผู้ถือหุ้นใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัท    |
|          | รุ่นที่1 (BSM-W1) ทั้งสิ้นจำนวน 4 ครั้ง รวมเป็นหุ้นสามัญจำนวน           |
|          | 292,583,500 หุ้น รวมบริษัทได้รับเงินเพิ่มทุน จำนวน 29.26 ล้านบาท     |
+----------+-----------------------------------------------------------+
| ปี 2558   | ที่ประชุมสามัญผู้ถือหุ้นประจำปี 2558 ได้มีมติอนุมัติเพิ่มทุนจดทะเบียนจาก      |
|          | 113.99 ล้านบาท เป็น 142.49 ล้านบาท เพื่อรองรับการจ่ายหุ้นปันผล      |
|          | และรองรับการปรับสิทธิของ WARRANT (BSM-W1) และ ESOP (          |
|          | BSM-ESOP1)                                                |
|          |                                                           |
|          | ในระหว่างปี                                                 |
|          | ผู้ถือหุ้นใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัท    |
|          | รุ่นที่1 (BSM-W1) ทั้งสิ้นจำนวน 4 ครั้ง รวมเป็นหุ้นสามัญจำนวน           |
|          | 97,015,342 หุ้น รวมบริษัทได้รับเงินเพิ่มทุนจำนวน 9.70 ล้านบาท        |
|          | และพนักงานของบริษัทมีการใช้สิทธิซื้อหุ้นสามัญเพิ่มทุนของบริษัท BSM-ESOP1   |
|          | จำนวน 1.88 ล้านบาท ซึ่งทำให้บริษัทมีส่วนเกินมูลค่าหุ้นจำนวน 0.705      |
|          | ล้านบาท รวมบริษัทได้รับเงินจากการใช้สิทธิ BSM-W2 และ BSM-ESOP1     |
|          | ทั้งสิ้นสิ้นเท่ากับ 11.58 ล้านบาท                                  |
+----------+-----------------------------------------------------------+
| ปี 2559   | ประชุมสามัญผู้ถือหุ้นมีมติอนุมัติเพิ่มทุนจดทะเบียนของบริษัท จำนวนเงิน 141.74 |
|          | ล้านบาท เป็น 204.74 ล้านบาท เพื่อรองรับการจ่ายเงินปันผล            |
|          | และการปรับสิทธิของใบแสดงสิทธิของหุ้นสามัญ (BSM-W2) ทั้งนี้            |
|          | ในระหว่างปีผู้ถือ                                              |
|          | หุ้นไม่มีการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัท |
|          | รุ่นที่ 2 (BSM-W2)                                            |
|          |                                                           |
|          | บริษัท ดี แอนด์ ดับบลิว (เอเชีย) จำกัด ได้ออกหุ้นสามัญเพิ่มทุน จำนวน     |
|          | 6,000,000 หุ้น มูลค่าที่ตราไว้หุ้นละ 5 บาท คิดเป็นทุนจดทะเบียนจำนวน    |
|          | 30.00 ล้านบาท ขายให้กับผู้ถือหุ้นเดิมตามสัดส่วนการถือหุ้น               |
|          | เพื่อเป็นทุนหมุนเวียนของกิจการ บริษัทยังคงสัดส่วนการถือหุ้นที่ร้อยละ 99.99  |
|          | ของหุ้นที่ออกและจำหน่ายแล้วทั้งหมด                                |
|          |                                                           |
|          | ในระหว่างปี บริษัทฯ จัดตั้งบริษัทย่อยแห่งใหม่ คือบริษัท แสนสรา           |
|          | ดีเวลลอปเม้นท์ จำกัด ทุนจดทะเบียน 100.00 ล้านบาท บริษัทฯถือหุ้น 100%  |
|          | เพื่อ เพื่อดำเนินการจัดซื้อที่ดิน สร้างสิ่งปลูกสร้าง                      |
|          | และเป็นผู้ให้เช่าสิ่งปลูกสร้างสำหรับโครงการ Sansara                 |
+----------+-----------------------------------------------------------+
| ปี 2560   | ที่ประชุมคณะกรรมการบริษัทบิวเดอสมาร์ท จำกัด (มหาชน) ครั้งที่ 4/2560   |
|          | มีมติเห็นควรให้เข้าซื้อทรัพย์สินของโครงการ The Teak Sukhumvit 39    |
|          | มูลค่า 145.00 ล้านบาท                                        |
|          | โดยแหล่งเงินทุนมาจากการเสนอขายหุ้นสามัญเพิ่มทุนในกับบุคคลในวงจำกัด    |
|          | (Private Placement) จำนวน 130.00 ล้านบาท                   |
|          | และกระแสเงินสดภายในกิจการของบริษัท จำนวน 15.00 ล้านบาท ทั้งนี้     |
|          | ในระหว่างปีผู้ถือ                                              |
|          | หุ้นไม่มีการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัท |
|          | รุ่นที่ 2 (BSM-W2)                                            |
+----------+-----------------------------------------------------------+
| ปี 2561   | ที่ประชุมวิสามัญผู้ถือหุ้นครั้งที่ 1/2561                               |
|          | อนุมัติให้บริษัทดำเนินการเสนอขายหุ้นเพิ่มทุนให้กับกลุ่มพันธมิตร (Private    |
|          | Placement) จำนวน 200,000,000 หุ้น ในราคาเสนอขายหุ้นละ 0.65    |
|          | บาทต่อหุ้น รวมเป็นเงิน 130.00 ล้านบาท และได้จัดตั้งบริษัท ทีค          |
|          | ดีเวลลอปเมนท์ จำกัด ทุนจดทะเบียน 130.00 ล้านบาท                 |
|          | เพื่อซื้อทรัพย์สินและบริหารโครงการฯ                               |
|          |                                                           |
|          | ที่ประชุมคณะกรรมการบริษัท ครั้งที่ 2/2561 ได้มีมติอนุมัติการเพิ่มทุนในบริษัท  |
|          | แสนสรา ดีเวลลอปเม้นท์ จำกัด จำนวน 50.00 ล้านบาท                |
|          | เพื่อเป็นทุนหมุนเวียนของกิจการ                                   |
|          |                                                           |
|          | ที่ประชุมคณะกรรมการบริษัท ครั้งที่ 3/2561 ได้มีมติอนุมัติการเพิ่มทุนในบริษัท  |
|          | ทีค ดีเวลลอปเมนท์ จำกัด จำนวน 20.00 ล้านบาท                    |
|          | เพื่อคงสัดส่วนการถือหุ้นในบริษัทย่อยที่ร้อยละ 99.99                    |
|          | ของทุนที่ออกและชำระแล้ว                                       |
|          |                                                           |
|          | ในระหว่างปี                                                 |
|          | ผู้ถือหุ้นใช้สิทธิแปลงสภาพใบสำคัญแสดงสิทธิที่จะซื้อหุ้นสามัญเพิ่มทุนของบริษัท    |
|          | รุ่นที่ 2 (BSM-W2) ทั้งสิ้นจำนวน 4 ครั้ง รวมเป็นหุ้นสามัญ จำนวน         |
|          | 234,525,517 หุ้น รวมบริษัทได้รับเงินเพิ่มทุนจำนวน 114.68 ล้านบาท     |
+----------+-----------------------------------------------------------+

โครงสร้างกลุ่มบริษัท

หมายเหตุ

โครงสร้างกลุ่มบริษัทจะแสดงเฉพาะบริษัทที่มีการดำเนินธุรกิจปกติ
ไม่รวมบริษัทที่ตั้งขึ้นเพื่อรองรับการขยายตัวของกลุ่มบริษัทในอนาคต
และบริษัทที่หยุดดำเนินกิจการแล้ว

2.  ลักษณะการประกอบธุรกิจของแต่ละกลุ่มผลิตภัณฑ์

ปัจจุบันกลุ่มบริษัทฯ มีทั้งสิ้น 4 บริษัทใน 2 กลุ่มธุรกิจ คือ

1.  กลุ่มผลิตภัณฑ์ก่อสร้าง (Building Products)

2.  กลุ่มพัฒนาอสังหาริมทรัพย์ (Real Estate)

+----------------------------------+-----------------------------------+
| กลุ่มธุรกิจ : ผลิตภัณฑ์ก่อสร้าง (Building | กลุ่มธุรกิจ : พัฒนาอสังหาริมทรัพย์ (Real   |
| Products)                        | Estate)                           |
+----------------------------------+-----------------------------------+
| บริษัท บิวเดอสมาร์ท จำกัด(มหาชน)      | บริษัท แสนสรา ดีเวลลอปเมนท์ จำกัด      |
|                                  |                                   |
| บริษัท ดีแอนด์ดับบลิว (เอเชีย) จำกัด     | บริษัท ทีค ดีเวลลอปเมนท์ จำกัด          |
+----------------------------------+-----------------------------------+

ลักษณะการประกอบธุรกิจของบริษัทในกลุ่มฯ

  ------------------------ -----------------------------------------------
  บริษัท บิวเดอสมาร์ท          ดำเนินธุรกิจผลิตและจำหน่ายผลิตภัณฑ์ก่อสร้างคุณภาพสูง
  จำกัด(มหาชน)              

  บริษัท ดีแอนด์ดับบลิว (เอเชีย)  ดำเนินธุรกิจเกี่ยวกับระบบประตูและหน้าต่างอลูมิเนียมอัจฉริยะ
  จำกัด                     “Fletcher”

  บริษัท แสนสรา ดีเวลลอปเมนท์  ดำเนินธุรกิจเกี่ยวกับสร้างสิ่งปลูกสร้าง
  จำกัด                     และให้เช่าสิ่งปลูกสร้างภายใต้โครงการ Senior Living
                           Project

  บริษัท ทีค ดีเวลลอปเมนท์ จำกัด ดำเนินธุรกิจพัฒนาโครงการอสังหาริมทรัพย์
  ------------------------ -----------------------------------------------

โครงสร้างรายได้ของกลุ่มบริษัทฯ

โครงสร้างรายได้ของกลุ่มบริษัทสำหรับปี 2559 – 2561 สามารถแยกตามประเภทธุรกิจได้ดังนี้

  ---------------------- -------- --------- -------- --------- -------- ---------
                         ปี 2559             ปี 2560             ปี 2561   

                         ล้านบาท   %         ล้านบาท   %         ล้านบาท   %

  ระบบฝ้าเพดาน            189.99   35.96%    190.73   31.80%    199.58   31.00%
  และผนังกั้นห้อง                                                           

  อลูมิเนียม                228.35   43.22%    246.08   41.02%    265.08   41.17%
  สำหรับตกแต่งภายใน                                                       

  ระบบประตูหน้าต่าง คุณภาพสูง 90.42    17.11%    103.49   17.25%    100.14   15.55%

  งานติดตั้ง                12.39    2.34%     22.4     3.73%     23.83    3.70%

  รายได้อื่น                7.25     1.37%     37.14    6.19%     55.22    8.58%

  รวมรายได้               528.40   100.00%   599.84   100.00%   643.85   100.00%
  ---------------------- -------- --------- -------- --------- -------- ---------

รายละเอียดผลิตภัณฑ์ของธุรกิจผลิตภัณฑ์ก่อสร้าง

ผลิตภัณฑ์หลัก แบ่งออกเป็น 3 กลุ่ม ดังนี้

1.  ระบบฝ้าเพดาน และผนังยิปซั่ม (Gypsum Wall & Ceiling Systems) อาทิ ผนังยิปซั่ม,
    ฝ้าเพดานยิปซั่ม, ระบบโครงคร่าวผนัง ระบบโครงคร่าวเพดาน (BSM - TIS,BSM 40,BSM
    ที-บาร์), ระบบผนังและฉนวนกันความร้อน (BSM Insulated-Wall), ช่องฝ้าเซอร์วิส
    (BSM Serve Board), บัวยิปซั่ม (Ceiling Décor)

2.  อลูมิเนียม สำหรับตกแต่งภายใน (Aluminium for Interiors) อาทิ
    ระบบเฟรมผนังกั้นห้อง ALLOY Partition, มือจับสแตนเลสและอุปกรณ์ Alloy Door
    Hardware
    ซึ่งผลิตภัณฑ์ตกแต่งภายในสำนักงานส่วนใหญ่จะเป็นผลิตภัณฑ์ภายใต้ลิขสิทธิ์ตราสินค้าของบริษัทฯ

3.  ระบบประตูหน้าต่าง คุณภาพสูง (High Performance Doors & Windows)
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน

บริษัทฯ เน้นจัดหาผลิตภัณฑ์ก่อสร้างที่มีดีไซน์สวยงามและทันสมัย
รวมไปถึงวัสดุที่ใช้ผลิตจะต้องมีคุณภาพ ผสมผสานกับกลยุทธ์การตลาด
โดยเฉพาะการให้บริการจัดส่งสินค้าที่รวดเร็ว
รวมถึงการคิดค้นนวัตกรรมและสร้างสรรค์ผลิตภัณฑ์ใหม่สม่ำเสมอ
เพื่อให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัท นอกจากนี้ บริษัทฯ
ยังมีทีมงานที่เชี่ยวชาญและมีประสบการณ์สูงในการให้คำปรึกษาแก่กลุ่มลูกค้า
และคอยช่วยเหลือลูกค้าในด้านการออกแบบตกแต่งภายในและการเลือกใช้ผลิตภัณฑ์ที่เหมาะสมกับรูปแบบของงานก่อสร้าง

รายละเอียดผลิตภัณฑ์และคุณสมบัติของผลิตภัณฑ์

+---------------+-----------------+------------------------------------+
| ผลิตภัณฑ์        | รูป              | การใช้งาน/คุณสมบัติ                    |
|               | ภาพตัวอย่างผลิตภัณฑ์ |                                    |
+===============+=================+====================================+
| 1.            |                 |                                    |
|   ระบบฝ้าเพดาน |                 |                                    |
|               |                 |                                    |
|    และผนังยิปซั่ม |                 |                                    |
|     (Gypsum   |                 |                                    |
|     Wall &    |                 |                                    |
|     Ceiling   |                 |                                    |
|     Systems)  |                 |                                    |
+---------------+-----------------+------------------------------------+
| -   ย         | []              | ผลิตภัณฑ์ยิปซัมใช้สำหรับงานฝ้าเพดาน        |
| ิปซัมประเภทต่างๆ |                 | พื้นผิวเรียบ สวยงาม                    |
|               |                 | ตกแต่งง่ายและมีความทนทาน              |
|   ตราสินค้า     |                 | ติดตั้งง่ายและมีน้ำหนักเบา ได้รับ ISO9002   |
|   “Gyproc”    |                 | และมาตรฐาน มอก.                    |
+---------------+-----------------+------------------------------------+
| -   โครงคร่าวฝ | []              | โครงคร่าวเหล็กชุบสังกะสี                |
| ้าเพดานฉาบเรียบ |                 | สำหรับฝ้าเพดานฉาบเรียบ ติดตั้งง่าย รวดเร็ว |
|     ตราสินค้า   |                 | ให้ความแข็งแรงดีเยี่ยม ได้รับ ISO9002     |
|     BSM และ   |                 | และมาตรฐาน มอก.863-2532            |
|     Gyproc    |                 |                                    |
+---------------+-----------------+------------------------------------+
| -   โค        | []              | โครงคร่าวฝ้าเพดานทีบาร์ ติดตั้งง่าย รวดเร็ว |
| รงคร่าวฝ้าเพดาน |                 | ให้ความแข็งแรง ได้รับ ISO9002          |
|     ที-บาร์     |                 | และมาตรฐาน มอก.                    |
|               |                 |                                    |
|   ตราสินค้า     |                 |                                    |
|   Gyproc และ  |                 |                                    |
|   Armstrong   |                 |                                    |
+---------------+-----------------+------------------------------------+
| -   โค        | []              | โครงคร่าวเหล็กผนังชุบสังกะสี มาตรฐาน     |
| รงคร่าวผนังยิปซัม |                 | มอก.863-2532                       |
|     ยูและซี     |                 | สำหรับระบบผนังภายในอาคาร แข็งแรง      |
|     ตราสินค้า   |                 | ติดตั้งง่าย และรวดเร็ว                  |
|     BSM และ   |                 |                                    |
|     Gyproc    |                 |                                    |
+---------------+-----------------+------------------------------------+
| -   ช่องเปิดฝ   | []              | ผลิตด้วยเทคโนโลยีมาตรฐาน              |
| ้าเพดานสำเร็จรูป |                 | เพื่อตอบสนองงานที่ต้องการความพิถีพิถัน      |
|               |                 | มีความปลอดภัย สะดวกในการใช้งาน        |
|   ตราสินค้า     |                 | ประหยัดเวลาติดตั้ง แข็งแรง เปิดปิดง่าย     |
|   “BSM SERVE  |                 | ไร้รอยต่อ และทาสีได้ตามต้องการ          |
|   BOARD”      |                 |                                    |
+---------------+-----------------+------------------------------------+
| -   ยิปซัมขึ้นรูป  | []              | ยิปซัมขึ้นรูปเพื่องานฝ้าเพดานเล่นระดับ ตกแต่ง |
|               |                 | เพื่อความสวยงาม ติดตั้งง่าย รวดเร็ว       |
|   ตราสินค้า     |                 |                                    |
|   “BSM Step”  |                 |                                    |
+---------------+-----------------+------------------------------------+
| -             | []              | ฉนวนกันความร้อน ลดเสียง ลดความร้อน     |
| ฉนวนกันความร้อน |                 | และป้องกันไฟ ใช้สำหรับสำนักงาน ศูนย์การค้า |
|               |                 | อาคารแสดงสินค้า โรงพยาบาล            |
|   ตราสินค้า     |                 |                                    |
|   “Rockwool”  |                 |                                    |
+---------------+-----------------+------------------------------------+
| 2.  อลูมิเนียมสำ |                 |                                    |
| หรับตกแต่งภายใน |                 |                                    |
|               |                 |                                    |
|    (Aluminium |                 |                                    |
|     for       |                 |                                    |
|               |                 |                                    |
|    Interiors) |                 |                                    |
+---------------+-----------------+------------------------------------+
| ระบบผนัง ALLOY | []              |   ระบบเฟรมผนังกั้นห้อง ALLOY           |
|               |                 |   Partition,                       |
| Alloy         |                 |   ระบบเส้นอลูมิเนียมสำหรับตกแต่งผนัง,     |
| Partition     |                 |   ระบบบัวอลูมิเนียม, ระบบประตู          |
|               |                 |   พร้อมอุปกรณ์ Alloy Door Hardware    |
|               |                 |   ซึ่งผลิตภัณฑ์ตกแต่งภายในสำนักงานส่วนใหญ่จ |
|               |                 | ะเป็นผลิตภัณฑ์ภายใต้ลิขสิทธิ์ตราสินค้าของบริษัท |
+---------------+-----------------+------------------------------------+
| ระบบผนัง DSG   | []              |   ระบบ Double Glazing              |
|               |                 |   เป็นระบบเฟรมวงกบช่องแสง 2 ชั้น       |
| DSG.          |                 |   เหมาะสำหรับ Commercial Office     |
| Partition     |                 |   ที่ต้องการคุณสมบัติการกันเสียง           |
|               |                 |   สามารถใช้เป็นเ                     |
|               |                 | ฟรมกั้นห้องเพื่อป้องกันเสียงรบกวนจากภายนอก |
|               |                 |   เหมาะสำหรับกั้นห้องประชุม             |
|               |                 |   เฟรมกันเสียงชุดนี้รองรับการกันเสียง STC  |
|               |                 |   = 43                             |
+---------------+-----------------+------------------------------------+
| ระ            | []              |   ระบบประตูบานเลื่อนล้อบน คือ           |
| บบประตูบานเลื่อน |                 |   ระบบประตูบานเลื่อนที่เน้นด             |
| S40           |                 | ีไซน์กรอบเฟรมให้บางกว่าเฟรมบานเลื่อนทั่วไป |
|               |                 |                                    |
| Alloy S40     |                 |   เหมาะสำหรับกลุ่มงานออฟฟิศ และ        |
| Sliding Door  |                 |   งานคอนโดมิเนียม                    |
+---------------+-----------------+------------------------------------+
| ระ            | []              |   ระบบประตูบานเลื่อนเกี่ยวล้อล่าง คือ      |
| บบประตูบานเลื่อน |                 |   ระบบประตูบานเลื่อ                   |
| Vogue Wall    |                 | นเกี่ยวที่ถูกออกแบบให้มีเฟรมกรอบบานบางที่สุด |
|               |                 |   และ ทำสามารถเกี่ยวบานเลื่อนได้มากสุดถึง |
| Vogue Wall    |                 |   4 บาน                            |
|               |                 |                                    |
|               |                 |   เหมาะสำหรับกลุ่มงานออฟฟิศ และ        |
|               |                 |   งานคอนโดมิเนียมที่เน้นดีไซน์โดดเด่น      |
+---------------+-----------------+------------------------------------+
| 3.  ระบบประต  |                 |                                    |
| ูหน้าต่างคุณภาพสูง |                 |                                    |
|     (High     |                 |                                    |
|               |                 |                                    |
|    Performace |                 |                                    |
|     Doors &   |                 |                                    |
|     Windows)  |                 |                                    |
+---------------+-----------------+------------------------------------+
| -   ร         | []              | ระบบประตูหน้าต่างคุณภาพสูง              |
| ะบบประตูหน้าต่าง |                 | มีรูปแบบให้เลือกทั้งแบบพื้นล่างแบบเรียบ      |
|               |                 | และพื้นล่างเสมอด้านในและด้านนอก         |
|   ตราสินค้า     |                 | ดีไซน์สวยงาม ทันสมัย คงทน แข็งแรง       |
|   “FLETCHER”  |                 | ใช้งานง่าย และมีรูปแบบหลากหลาย         |
+---------------+-----------------+------------------------------------+
| -   ระ        | []              | ระบบมุ้งลวดกันแมลง                    |
| บบมุ้งลวดกันแมลง |                 | เป็นนวัตกรรมใหม่ด้วยระบบซิป             |
|               |                 | เน้นคุณสมบัติการใช้งาน                  |
|               |                 | และได้รับการออกแบบให้คงทน             |
|               |                 | และใช้ได้หลากหลายรูปแบบ               |
|               |                 | สามารถใช้กับงานภายนอกได้              |
+---------------+-----------------+------------------------------------+

รายละเอียดผลิตภัณฑ์ของธุรกิจพัฒนาอสังหาริมทรัพย์

บริษัท ทีค ดีเวลลอปเมนท์ จำกัด

ปัจจุบันบริษัท ทีค ดีเวลลอปเมนท์ จำกัด มีโครงการที่อยู่ระหว่างพัฒนาจำนวน 5 โครงการ
และสำหรับปี 2562 บริษัทมีแผนที่จะขึ้นโครงการใหม่ อีก 2 โครงการ

โครงการระหว่างพัฒนามีดังนี้

+--------------------------+-------------------------------------------+
| ชื่อโครงการ                | รายละเอียดโครงการ                          |
+--------------------------+-------------------------------------------+
| โครงการ “The Teak        | อาคารชุดพักอาศัยสูง 8 ชั้น จำนวน 1 อาคาร        |
| Sukhumvit 39”            | จำนวนห้องชุด 70 ยูนิต ตั้งอยู่ที่ซอยประชัญคดี         |
|                          | แยกจากซอยสุขุมวิท 39 ถนนสุขุมวิท แขวงคลองตันเหนือ |
|                          | เขตวัฒนา กรุงเทพ                            |
+--------------------------+-------------------------------------------+
| โครงการ "The Teak        | อาคารชุดพักอาศัยสูง 8 ชั้น จำนวน 1 อาคาร        |
| Sathorn - Lumpini "      | จำนวนห้องชุด 73 ยูนิต ตั้งอยู่ที่ซอยศรีบำเพ็ญ         |
|                          | ถนนพระราม 4 กรุงเทพ                        |
+--------------------------+-------------------------------------------+
| โครงการ "The Teak        | อาคารชุดพักอาศัยสูง 8 ชั้น จำนวน 1 อาคาร        |
| Ratchada"                | จำนวนห้องชุด 78 ยูนิต ตั้งอยู่ที่รัชดาซอย 19         |
|                          | ติดกับสถานี MRT สุทธิสาร กรุงเทพ                |
+--------------------------+-------------------------------------------+
| โครงการ "The Teak Ari"   | อาคารชุดพักอาศัยสูง 8 ชั้น จำนวน 1 อาคาร        |
|                          | จำนวนห้องชุด 77 ยูนิต ตั้งอยู่ที่รัชดาซอยอารีย์ 4      |
|                          | แยกจากซอยพหลโยธิน 7 (ซอยอารีย์) ถนนพหลโยธิน   |
|                          | สามเสนใน พญาไท กรุงเทพ                     |
+--------------------------+-------------------------------------------+
| โครงการ "The Teak        | อาคารชุดพักอาศัยสูง 8 ชั้น จำนวน 1 อาคาร        |
| Sathorn - Nanglinchee"   | จำนวนห้องชุดไม่เกิน 80 ยูนิต                    |
|                          |                                           |
|                          | ตั้งอยู่ที่ซอยประพันธ์ศักดิ์ แยกจากถนนนางลิ้นจี่         |
|                          | ทุ่งมหาเมฆ สาทร กรุงเทพ                      |
+--------------------------+-------------------------------------------+

บริษัท แสนสรา ดีเวลลอปเมนท์ จำกัด

บริษัทดำเนินธุรกิจพัฒนาอสังหาริมทรัพย์ในลักษณะactive retirement village
ซึ่งเป็นชุมชนที่พักอาศัยสำหรับผู้ที่ต้องการใช้ชีวิตหลังเกษียณอายุ โครงการตั้งอยู่ในโครงการ Black
Mountain Lifestyle Resort ที่ตำบลหินเหล็กไฟ อำเภอหัวหิน จังหวัดประจวบคีรีขันธ์
บริษัทเลือกสถานที่ตั้งโครงการที่อำเภอหัวหิน เนื่องจากอำเภอหัวหิน
เป็นหนึ่งในสิบของโลกที่เป็นสถานที่ที่เหมาะสำหรับผู้สูงวัยมาใช้ชีวิตในปั้นปลาย(จากการสำรวจของหนังสือนิตยสาร
Fortune)

สิ่งปลูกสร้างภายในโครงการ ประกอบด้วย พูลวิลล่าจำนวน 12 ยูนิต และ อพาร์ตเม้นท์ จำนวน 4
ตึก 100 ยูนิต
บริหารโครงการในลักษณะให้เช่าสิ่งปลูกสร้างที่มีกำหนดระยะเวลาเช่าตลอดอายุของผู้เช่า
โดยโครงการจะดูแลและบริหารสิ่งปลูกสร้าง ระบบสาธารณูปโภค
ให้อยู่ในสภาพดีตามมาตรฐานโรงแรม 5 ดาว ตลอดจนจัดหาสิ่งอำนวยความสะดวก
บริการทางการแพทย์ และบริการอื่นๆให้กับผู้เช่าตามความสนใจของผู้อยู่อาศัย

การตลาดและภาวะการแข่งขัน

กลยุทธ์ทางด้านการตลาด (Marketing Strategies)

บริษัทฯ มีกลยุทธ์ทางด้านการตลาด โดยการจำหน่ายผลิตภัณฑ์ก่อสร้าง ควบคู่กับการให้คำแนะนำ
คำปรึกษา และนำเสนอรายละเอียดการใช้งานที่ถูกต้องกับผู้ออกแบบ
โดยเฉพาะผลิตภัณฑ์เฉพาะด้านสำหรับผู้ออกแบบ (Specified Product)
ซึ่งส่วนใหญ่เป็นผลิตภัณฑ์ที่มีคุณลักษณะพิเศษเฉพาะ
เพื่อให้สามารถตอบสนองความต้องการและความพึงพอใจแก่ผู้ออกแบบและเจ้าของโครงการ
ทั้งในด้านรูปแบบพิเศษ ความสวยงาม และคุณภาพ ซึ่งบริษัทฯ
มีทีมงานฝ่ายขายที่มีความรู้เกี่ยวกับผลิตภัณฑ์ก่อสร้างเป็นอย่างดี

บริษัทได้จัดระบบงานฝ่ายขายใหม่โดยให้สามารถดูแลลูกค้าได้อย่างมีความคล่องตัวและรวดเร็วยิ่งขึ้น
โดยให้เจ้าหน้าที่ขายที่มีประสบการณ์ และมีความรู้ความเชี่ยวชาญเกี่ยวกับผลิตภัณฑ์เป็นอย่างดี
ดูแลลูกค้าอย่างใกล้ชิด โดยแบ่งทีมขายดูแลลูกค้าเป็น 2 ฝ่าย คือ ทีมดูแลผู้รับเหมาตกแต่งภายใน
และทีมดูแลผู้รับเหมางานยิปซั่ม รวมทั้งได้ปรับเปลี่ยนการทำงานของหน่วยงานที่สนับสนุนงานขาย
เช่น หน่วยงาน sale support และ call centre ให้สอดคล้องกับการแบ่งทีมขายด้วยเช่นกัน

บริษัทยังให้ความสำคัญกับการให้บริการจัดส่งผลิตภัณฑ์แก่ลูกค้าไปถึงยังสถานที่ที่ลูกค้าต้องการด้วยความรวดเร็ว
บริษัทฯ มีฝ่ายลูกค้าสัมพันธ์ (BSM Call Center) คอยให้คำแนะนำ ให้คำปรึกษา
ช่วยสนับสนุนและให้บริการหลังการขายกับลูกค้า
รวมทั้งช่วยประสานงานกับฝ่ายขายเพื่อส่งคำสั่งซื้อไปยังฝ่ายคลังสินค้า
และประสานงานการจัดส่งผลิตภัณฑ์ให้ลูกค้าตามกำหนด
ทำให้บริษัทได้รับความเชื่อถือและการยอมรับทั้งในด้านผลิตภัณฑ์และบริการจากผู้ออกแบบ ผู้รับเหมา
และเจ้าของโครงการเป็นอย่างดี

นอกจากนี้ บริษัทฯ มีนโยบายสนับสนุนให้ลูกค้าทุกรายสมัครเข้าเป็นสมาชิกของบริษัทฯ
เพื่อเป็นการสร้างแรงจูงใจให้ลูกค้าเกิดความรู้สึกที่ดีและการมีส่วนร่วม
ซึ่งจะส่งผลให้เกิดการซื้อในครั้งต่อไป บริษัทฯ
ยังมีส่วนร่วมในการแนะนำช่องทางธุรกิจให้แก่กลุ่มลูกค้าสมาชิกด้วยกัน
รวมทั้งมีการจัดงานพบปะสังสรรค์ระหว่างสมาชิกเพื่อสร้างเครือข่ายสมาชิก (Networking)
ซึ่งจะเป็นประโยชน์ในการประสานธุรกิจร่วมกันในอนาคต ซึ่งการสมัครเป็นลูกค้าสมาชิกของบริษัทฯ
นอกจากจะได้รับข้อเสนอที่ดีกว่าลูกค้าทั่วไปแล้ว ยังได้รับสิทธิประโยชน์ต่างๆ
ที่ทางบริษัทตอบแทนคืนสู่สมาชิกอีกด้วย โดยสิทธิประโยชน์เบื้องต้นจากการเป็นสมาชิกของบริษัทฯ
มีดังนี้

  ----- ------------------------------------------------------- ---------- ---------- ------ ------------ -------- -------- ------
  No.   Benefit                                                 Platinum I Platinum G Gold   Specialist   Retail   Retail   Club
                                                                                                          Credit   Cash     Card

  1     ได้รับวงเงินเครดิตและระยะเวลาเครดิตในการสั่งซื้อสินค้า             []         []         []     []           []                

  2     ฟรีค่าขนส่ง ในเขต กทม. และ ปริมณฑล เมื่อสั่งซื้อสินค้า 5,000 บาท    []         []         []     []           []                
        ขึ้นไป                                                                                                                

  3     ได้รับสินค้าภายใน 24 ชม. หลังจากสั่งซื้อสินค้า                     []         []         []     []           []                

  4     ได้รับบริการข้อมูลวิเคราะห์เครดิต จากบริษัทข้อมูลเครดิต (BOL)        []         []                                               

  5     ได้รับคำแนะนำการขอสินเชื่อจากธนาคาร                          []         []         []     []           []       []       []

  6     ได้รับการยืนราคาสำหรับงานโครงการ                            []         []         []     []           []                

  7     บริการรวบรวมรายละเอียดข้อมูลการสั่งซื้อสินค้าแต่ละประเภทให้กับลูกค้า   []         []                                               

  8     เข้าร่วมโครงการสะสมแต้ม เพื่อแลกของรางวัล (Point Reward       []         []         []     []           []       []       []
        Program)                                                                                                            

  9     กรณีเต็มวงเงินเครดิต สามารถขอปลดล็อกการปล่อยสินค้าไม่เกิน 10%     []         []                                               
        จากวงเงินที่มีอยู่                                                                                                        

  10    การเข้าร่วมโครงการจัดอบรมการติดตั้งผลิตภัณฑ์ ที่ศูนย์อบรม BSM ฟรี     []         []         []     []                             

  11    บริการส่งช่างเทคนิค เข้าตรวจสอบและแนะนำวิธีแก้ไขปัญหาหน้างาน      []         []         []     []                             

  12    Platinum ฮอตไลน์ 091-119-1557                            []         []                                               
  ----- ------------------------------------------------------- ---------- ---------- ------ ------------ -------- -------- ------

หมายเหตุ : กรณีสมาชิกขอซื้อผลิตภัณฑ์เกินกว่าวงเงินเครดิตสูงสุดที่กำหนด
ทีมงานฝ่ายขายจะต้องขออนุมัติจากกรรมการบริหาร ซึ่งจะต้องพิจารณาอนุมัติเป็นกรณีพิเศษ

บริษัทฯ ยังได้มีการเปิดศูนย์ฝึกอบรมช่างหรือ BSM Trainning Center
เพื่อเพิ่มทักษะในการติดตั้งผลิตภัณฑ์ของบริษัทฯ ให้กับผู้รับเหมาที่เป็นสมาชิกของบริษัทฯ
โดยไม่คิดค่าใช้จ่าย ศูนย์ฝึกอบรมช่างเป็นส่วนหนึ่งของสิทธิ์ประโยชน์ที่ทางบริษัทฯ ให้บริการกับลูกค้า

การประเมินความพึงพอใจในสินค้าและบริการ

บริษัทได้มีการประเมินความพึงพอใจต่อสินค้าและบริการของบริษัทเป็นประจำทุกปี
โดยทำการสุ่มตัวอย่างจากทุกกลุ่มลูกค้า ซึ่งผลการประเมินจัดเป็นส่วนหนึ่งของดัชนีชี้วัดผลการทำงาน
(KPIs) ของพนักงานขายด้วย โดยปี 2561
บริษัทได้ทำการสำรวจความพึงพอใจในเดือนพฤศจิกายน 2561 จากกลุ่มตัวอย่าง 59 ราย
โดยใช้วิธีสำรวจผ่านการสแกน QR Code ซึ่งมีหัวข้อการประเมิน 4 เรื่อง ได้แก่
ความพึงพอใจในเรื่องคุณภาพสินค้า , ราคาสินค้า , การจัดส่งสินค้า และการบริการหลังการขาย

ผลการประเมินดังนี้

  -------------------------- ----------- ----------- ------------ ----------- -------------
  ความพึงพอใจต่อสินค้าและบริการ   พึงพอใจมาก   พึงพอใจ      ไม่มีความเห็น   ไม่พึงพอใจ    ไม่พึงพอใจมาก

  คุณภาพสินค้า                  64%         34%         2%           0%          0%

  ราคาสินค้า                   42%         53%         5%           0%          0%

  การจัดส่งสินค้า                68%         32%         0%           0%          0%

  บริการหลังการขาย             69%         27%         3%           0%          0%
  -------------------------- ----------- ----------- ------------ ----------- -------------

ทั้งนี้ได้สอบถามปัจจัยที่ใช้ในการตัดสินใจซื้อสินค้า
สรุปจากผลการประเมินได้ว่าลูกค้าส่วนใหญ่ซื้อสินค้าโดยพิจารณาถึงคุณภาพสินค้า (91.5%)
การบริการของพนักงานขาย (76.3%) และ ราคา (72.9%) ตามลำดับ

[]

กลยุทธ์ด้านราคา (Price)

การกำหนดราคาผลิตภัณฑ์ของบริษัทฯ แบ่งตามลักษณะผลิตภัณฑ์แต่ละประเภท
โดยคำนึงถึงปัจจัยในการแข่งขันเป็นองค์ประกอบ โดยสามารถแบ่งกลยุทธ์ด้านราคาได้ดังนี้

-   ผลิตภัณฑ์ก่อสร้างที่หาซื้อได้ทั่วไป (General Building Products)
    เนื่องจากสินค้าประเภทดังกล่าวมีจำหน่ายทั่วไปและมีความยืดหยุ่นต่อราคาสูง บริษัทฯ
    จึงกำหนดราคาสินค้าโดยอ้างอิงตามราคาตลาด
    ซึ่งจะมีการสำรวจราคาตลาดทุกสัปดาห์เพื่อพิจารณาในการปรับราคาสินค้า

  ทั้งนี้ บริษัทฯ ยังมีนโยบายกำหนดราคาสินค้าเท่ากับผู้จำหน่ายรายอื่น ซึ่งบริษัทฯ
  ให้อำนาจการตัดสินใจลดราคาสินค้าเป็นกรณีพิเศษแก่ผู้อำนวยการฝ่ายขาย
  หรือผู้อำนวยการฝ่ายพัฒนาผลิตภัณฑ์

-   ผลิตภัณฑ์เฉพาะด้านสำหรับผู้ออกแบบ (Specified Products) สำหรับผลิตภัณฑ์กลุ่มนี้
    ถึงแม้ว่าในตลาดจะมีผลิตภัณฑ์ทดแทนอยู่มากมายหลากหลายตราสินค้า
    และมีการแข่งขันด้านราคาค่อนข้างสูง แต่ผลิตภัณฑ์ของบริษัทฯ
    ก็สามารถสร้างความแตกต่างในด้านคุณภาพ ความหลากหลาย และการบริการที่ดีกว่า บริษัทฯ
    จึงไม่มีนโยบายที่จะแข่งขันด้านราคากับคู่แข่งในผลิตภัณฑ์กลุ่มนี้
    แต่จะกำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)

กลยุทธ์ด้านช่องทางการจำหน่าย (Place)

บริษัทฯ มีกลยุทธ์การจำหน่ายผลิตภัณฑ์ในเชิงรุก โดยใช้ทีมงานฝ่ายขายที่มีประสิทธิภาพ
รวมทั้งมีความรู้และประสบการณ์ในด้านผลิตภัณฑ์ก่อสร้าง ตกแต่งภายใน
ซึ่งบริษัทได้แบ่งทีมงานฝ่ายขายออกเป็น 2 ทีม ได้แก่ ทีมงานขายสำหรับดูแลผู้ออกแบบ
และทีมงานขายสำหรับดูแลผู้รับเหมา เพื่อให้เข้าถึงความต้องการที่แตกต่างกันของกลุ่มลูกค้า
และบริษัทฯยังเน้นการบริการที่รวดเร็วโดยมีศูนย์บริการลูกค้าสัมพันธ์ให้คำปรึกษาและแนะนำข้อมูลต่างๆ
เกี่ยวกับการตกแต่งภายใน ซึ่งปัจจุบันช่องทางการจำหน่ายผลิตภัณฑ์ของบริษัทฯ มี 2 ช่องทาง ดังนี้

-   ลูกค้าสามารถเลือกชมผลิตภัณฑ์และสั่งซื้อผลิตภัณฑ์ได้โดยตรง ณ สำนักงานขายของบริษัทฯ
    (Gyproc Center)

-   ลูกค้าสามารถสั่งซื้อสินค้าได้โดยตรงผ่านศูนย์บริการลูกค้าสัมพันธ์
    ในกรณีที่เป็นสมาชิกของบริษัทฯ อยู่ก่อนแล้ว
    หรือสั่งซื้อผ่านทีมงานขายในกรณีที่เป็นลูกค้าใหม่หรือยังไม่ได้สมัครเป็นสมาชิก
    ซึ่งการรับบริการทั้ง 2 วิธีนี้ ลูกค้าจะได้รับความสะดวก และรวดเร็ว

สำหรับผลิตภัณฑ์ประตูหน้าต่างคุณภาพสูง บริษัทได้เน้นการขายผ่านทีมขายของบริษัทมากขึ้น
โดยเน้นลูกค้าโครงการเป็นหลัก

กลยุทธ์ด้านการส่งเสริมการขาย (Promotion)

บริษัทฯ
มีการจัดกิจกรรมส่งเสริมการขายโดยมุ่งเน้นการตอบแทนคืนแก่ลูกค้าสมาชิกของบริษัทเป็นหลัก
(Loyalty Program) โดยลูกค้าสมาชิกจะได้รับสิทธิเข้าร่วมโปรโมชั่นพิเศษต่างๆ ที่บริษัทฯ จัดขึ้น
เช่น การได้รับส่วนลดพิเศษสำหรับลูกค้าสมาชิกแต่ละระดับ
การยืนราคาสินค้าสำหรับโครงการที่มีระยะเวลาการก่อสร้างที่นานกว่าปกติ
การสะสมคะแนนเพื่อแลกของรางวัล การจัดส่งฟรีสำหรับลูกค้าระดับ Platinum
หรือการบริการจัดส่งภายใน 24 ชั่วโมง เป็นต้น

ด้านโฆษณาประชาสัมพันธ์และการสื่อสารไปยังกลุ่มลูกค้า โดยการใช้สื่อออนไลน์ เช่น วิดีโอ
Youtube เว็บไซต์ของบริษัท
หรือการเข้าร่วมในการจัดงานหรือนิทรรศการแสดงสินค้าที่เกี่ยวข้องกับการออกแบบผลิตภัณฑ์ตกแต่งภายในและการก่อสร้างทั้งส่วนของอาคารสำนักงานและที่อยู่อาศัย

กลุ่มลูกค้าเป้าหมาย

เนื่องจากการตัดสินใจเลือกซื้อผลิตภัณฑ์ก่อสร้างและตกแต่งภายใน
เจ้าของโครงการจะแจ้งงบประมาณและรูปแบบความต้องการแก่ผู้ออกแบบงานตกแต่งภายใน
เพื่อทำการออกแบบและกำหนดชนิดของผลิตภัณฑ์
หลังจากนั้นผู้รับเหมางานตกแต่งภายในจะเป็นผู้จัดซื้อผลิตภัณฑ์ตามที่ผู้ออกแบบกำหนดเพื่อนำไปใช้ก่อสร้างตกแต่งภายใน
เมื่อเสร็จงานแล้วขั้นตอนสุดท้ายคือการตรวจรับงานโดยเจ้าของโครงการ บริษัท
มีความเข้าใจในลักษณะความสัมพันธ์ของแต่ละฝ่ายเป็นอย่างดี บริษัทฯ
จึงกำหนดกลุ่มลูกค้าเป้าหมายเป็น 3 กลุ่ม ได้แก่

1.  เจ้าของโครงการ

2.  ผู้ออกแบบ เช่น สถาปนิก และมัณฑนากร

3.  ผู้รับเหมา ได้แก่ ผ้รับเหมาตกแต่งภายใน และผู้รับเหมาทั่วไป

ภาวะการแข่งขัน

บริษัทฯ ไม่มีคู่แข่งขันทางตรง (Direct Competitor)
เนื่องจากบริษัทมีความแตกต่างจากคู่แข่งขันรายอื่นทั้งด้านลักษณะผลิตภัณฑ์ที่จัดจำหน่าย
และด้านกลุ่มลูกค้า กล่าวคือ บริษัทฯ
มีการพัฒนาผลิตภัณฑ์ก่อสร้างตกแต่งภายในและจำหน่ายผลิตภัณฑ์ดังกล่าวภายใต้ตราสินค้าของบริษัทเอง
และเป็นตัวแทนจำหน่ายแต่เพียงผู้เดียวในประเทศไทยสำหรับผลิตภัณฑ์ภายใต้ลิขสิทธิ์ตราสินค้าชั้นนำจากต่างประเทศบางผลิตภัณฑ์
ในด้านกลุ่มลูกค้าของบริษัทฯ เน้นการตลาดทางตรงสู่กลุ่มผู้ออกแบบ (Interior Designer)
และผู้รับเหมางานตกแต่งภายใน (Interior Constructor) เป็นหลัก
ในขณะที่คู่แข่งขันส่วนใหญ่เน้นกลุ่มลูกค้าประเภทผู้รับเหมา และเจ้าของบ้านพักอาศัย (End User)
ซึ่งเป็นกลุ่มลูกค้าที่ผู้ประกอบการจะต้องเผชิญกับการแข่งขันที่ค่อนข้างสูง

บริษัทฯ มีคู่แข่งขันทางอ้อม (Indirect Competitor) ซึ่งเป็นผู้ประกอบการศูนย์ค้าส่ง
ค้าปลีกวัสดุก่อสร้างและอุปกรณ์ตกแต่ง
และผู้ประกอบการร้านค้าจำหน่ายผลิตภัณฑ์ก่อสร้างตกแต่งภายในเฉพาะด้าน
ปัจจุบันในประเทศไทยมีผู้ประกอบธุรกิจจำหน่ายวัสดุก่อสร้างและตกแต่งเพิ่มขึ้นมาก
โดยมีผู้ประกอบการรายใหญ่ในธุรกิจจำนวน 8 ราย
ซึ่งมีสาขาและตัวแทนจำหน่ายกระจายอยู่ทั้งในเขตกรุงเทพ ปริมณฑล และภูมิภาคต่างๆ ทั่วประเทศ
โดยผู้ประกอบการรายใหญ่ทุกรายมีรูปแบบการดำเนินธุรกิจแบบร้านค้าส่ง ค้าปลีกสมัยใหม่ (Modern
Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านครบวงจร
ที่ลูกค้าสามารถเลือกซื้อสินค้าเกี่ยวกับบ้านได้ในที่เดียว (One Stop Shopping)

ตารางแสดงรายชื่อผู้ประกอบการธุรกิจจำหน่ายวัสดุก่อสร้างและตกแต่ง (แยกตามรูปแบบธุรกิจ)

+-----------------+-------------------+-------------------------------+
| รูปแบบธุรกิจ       | รายชื่อผู้ประกอบการ   |                               |
+-----------------+-------------------+-------------------------------+
| ธุรกิจโฮมเซ็นเตอร์  | 1)  บจ            | 2)  บจก. ซีอาร์ซี ไทวัสดุ          |
|                 | ก.แกรนด์โฮมมาร์ทกรุ๊ป |                               |
| (Modern Trade)  |                   |                               |
|                 | 3)  บ             |                               |
|                 | มจ.สยามโกลบอลเฮ้าส์ |                               |
+-----------------+-------------------+-------------------------------+
| ธุรก             | 1)  บจ            | 2) บจก.ซันพาราไดซ์ (ไทยแลนด์)    |
| ิจร้านค้าเฉพาะอย่าง | ก.ซิเมนต์ไทยการตลาด |                               |
|                 |                   |                               |
| (Specialty      |                   |                               |
| Store)          |                   |                               |
+-----------------+-------------------+-------------------------------+

ที่มา : รวบรวมโดยฝ่ายวิจัยธุรกิจ บมจ.ธนาคารกรุงไทย

การจัดหาผลิตภัณฑ์

ในส่วนของผลิตภัณฑ์ภายใต้ตราสินค้าของบริษัท ซึ่งมีทั้งการดำเนินการผลิตสินค้าด้วยตนเอง
และว่าจ้างโรงงานผู้ผลิตทั้งในประเทศและต่างประเทศที่ได้คุณภาพผ่านเกณฑ์มาตรฐานที่บริษัทกำหนด
สำหรับผลิตภัณฑ์ทั่วไป บริษัทฯ มีนโยบายการจัดซื้อจากผู้ผลิตโดยตรง ทั้งนี้ บริษัทฯ
มีขั้นตอนและวิธีการจัดหาผลิตภัณฑ์โดยการกำหนดรูปแบบ คุณลักษณะ
และประเภทผลิตภัณฑ์ที่ต้องการตามแผนการขายของฝ่ายขาย
หลังจากนั้นจะพิจารณาคัดเลือกและจัดซื้อผลิตภัณฑ์จากผู้ผลิต
ซึ่งโดยปกติจะทำการคัดเลือกผู้ผลิตมากกว่าหนึ่งราย
ยกเว้นผู้ผลิตที่เป็นพันธมิตรของบริษัทมาเป็นเวลานาน อาทิ บริษัท ไทยผลิตภัณฑ์ยิปซั่ม จำกัด
(มหาชน) เป็นต้น
สำหรับการพิจารณาตัดสินใจจัดหาผลิตภัณฑ์จะเป็นการพิจารณาร่วมกันระหว่างฝ่ายบริหาร
ฝ่ายพัฒนาผลิตภัณฑ์ และฝ่ายขาย เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด

ปี 2561 บริษัทฯ มียอดสั่งซื้อผลิตภัณฑ์จากคู่ค้ารายใหญ่ ดังนี้

+----------------------+--------+------+------------+-----------------+
| บริษัท                 | ผลิตภัณฑ์ | ปร   | ระ         | ยอดสั่งซื้อ ปี 2561  |
|                      |        | ะเทศ | ยะเวลาติดต่อ |                 |
+----------------------+--------+------+------------+-----------------+
| 1.                   | ยิปซั่ม   | ไทย  | มากกว่า 10  | 131.24 ล้านบาท   |
| บริษัท.ไทยผลิตภัณฑ์ยิปซั่ม   |        |      | ปี          |                 |
| จำกัด (มหาชน)         |        |      |            | คิดเป็นร้อยละ      |
|                      |        |      |            | 41.04           |
|                      |        |      |            | ของมูลค          |
|                      |        |      |            | ่าการสั่งซื้อสินค้ารวม |
+----------------------+--------+------+------------+-----------------+

งานที่ยังไม่ได้ส่งมอบ

ณ 31 ธันวาคม 2561 บริษัทฯ มีงานที่อยู่ระหว่างผลิตจำนวน 11.01 ล้านบาท

ผลกระทบต่อสิ่งแวดล้อม

เนื่องจากการผลิตสินค้าของบริษัทมีกระบวนผลิตหลักๆ 2 รูปแบบ กล่าวคือ

1.  บริษัทจะนำเหล็กเส้นไปผ่านขบวนการรีด และขึ้นรูป เพื่อใช้เป็นโครงคร่าวผนังและฝ้าเพดาน

1.  บริษัทจะทำการแปรรูปอลูมิเนียมเส้น โดยการตัดประกอบเป็นบานประตูหน้าต่าง

ในขบวนการผลิต บริษัทใช้เครื่องจักรที่ทันสมัย โดยวัสดุที่เหลือจากการผลิต
สามารถรีไซเคิลแล้วนำกลับมาใช้ได้อีก จึงอาจจะกล่าวได้ว่า
กระบวนการผลิตของบริษัทไม่สร้างมลพิษต่อสิ่งแวดล้อม
ประกอบกับที่ตั้งโรงงานอยู่ในนิคมอุตสาหกรรม (ซึ่งเป็นพื้นที่สีม่วง)ไม่ติดกับเขตชุมชน
จึงไม่ส่งผลกระทบต่อชุมชนโดยรอบโรงงาน

ภาวะอุตสาหกรรม

ภาวะอุตสาหกรรมสำหรับวัสดุก่อสร้างและการตกแต่งภายในสำหรับปี 2562
ยังคงเติบโตอย่างต่อเนื่อง

เนื่องจากปัจจัยบวกดังต่อไปนี้

1. ธุรกิจก่อสร้างได้รับอานิสงส์จากแนวนโยบายของรัฐบาล เช่น
นโยบายการสนับสนุนการท่องเที่ยวเมืองรอง
เพื่อกระตุ้นการตื่นตัวในการลงทุนก่อสร้างเพื่อการพาณิชยกรรม
ทำให้มีการก่อสร้างที่พักแรมสำหรับนักท่องเที่ยวเพิ่มขึ้น
เห็นได้จากคำขอก่อสร้างโรงแรมที่เพิ่มสูงขึ้นตั้งแต่ปี 2560
ส่งผลต่อเนื่องถึงโครงการก่อสร้างที่คาดว่าจะเริ่มทยอยก่อสร้างตั้งแต่ปี 2561 เรื่อยมา
โดยพื้นที่ภาคเหนือ ภาคตะวันออก ภาคตะวันตก และภาคตะวันออกเฉียงเหนือ
เป็นภูมิภาคที่มีแนวโน้มการก่อสร้างโรงแรมสูงที่สุด
จากการที่มีแหล่งท่องเที่ยวทางธรรมชาติจำนวนมาก

2. สืบเนื่องจากนโยบายศูนย์กลางทางการแพทย์ (Medical Hub) ที่รัฐบาลประกาศใช้ มาตั้งแต่ปี
2546 ส่งผลให้การท่องเที่ยวเชิงการแพทย์หรือเชิงสุขภาพ (Medical Tourism)
เติบโตขึ้นต่อเนื่อง โดยโรงพยาบาลเอกชนของไทยได้รับ การยอมรับในระดับสากลว่า
เป็นหนึ่งในจุดหมายของการท่องเที่ยวเชิงการแพทย์
ซึ่งมีข้อได้เปรียบด้านคุณภาพการให้บริการและประสิทธิภาพการรักษาที่สูงติดอันดับโลก
ขณะที่อัตราค่ารักษาพยาบาลถูกกว่าเมื่อเทียบกับประเทศที่มีมาตรฐานการรักษาและบริการในระดับเดียวกัน
ประกอบกับการเพิ่มขึ้นของกลุ่มคนชั้นกลางขึ้นไปที่มีอำนาจซื้อสูงขึ้น และการที่องค์การสหประชาชาติ
(United Nations) คาดการณ์การขยายตัวของการอาศัยในชุมชนเมืองของไทยจะเพิ่มสูงจาก
50.4%ในปี 2558 เป็น 60.4% ในปี 2568
ซึ่งจะเพิ่มโอกาสในการขยายการให้บริการทางการแพทย์ไปสู่พื้นที่ต่างจังหวัดมากขึ้นในอนาคตเมื่อเทียบกับความต้องใช้บริการในกรุงเทพและปริมณฑลที่ค่อนข้างอิ่มตัว

นอกจากนี้ยังได้รับปัจจัยบวกจากนโยบาลของรัฐบาลอื่นๆ อีกเช่น นิคมอุตสาหกรรม
โครงการระเบียงเขตเศรษฐกิจภาคตะวันออกและการเติบโตของชุมชนเมืองในกลุ่มประเทศ AEC
จะทำให้จำนวนผู้ใช้บริการทางแพทย์เพิ่มขึ้น การเข้าสู่สังคมผู้สูงอายุ
อัตราการเจ็บป่วยและเสียชีวิตจากโรคไม่ติดต่อร้ายแรงมีมากขึ้น เช่น โรคหัวใจ โรคมะเร็ง
โรคเบาหวาน เป็นต้น และคนไทยมีพฤติกรรมเสี่ยงต่อการเกิดโรคค่อนข้างมาก ได้แก่
การสูบบุหรี่และดื่มเครื่องดื่มแอลกอฮอล์สูงขึ้น
จากปัจจัยดังกล่าวทำให้ธุรกิจโรงพยาบาลเอกชนมีแนวโน้มรักษาระดับการเติบโตได้ดีต่อเนื่อง

3. จากผลสำรวจของ Nexus Property พบว่าราคาค่าเช่าพื้นที่อาคารสำนักงาน
ยังคงมีอัตราการใช้พื้นที่ที่สูงอย่างต่อเนื่อง อีกทั้งมีการกระจายตัวของโครงการมากขึ้น
โดยในไม่กี่ปีที่ผ่านมา พื้นที่อาคารสำนักงานในเขตรอบนอกศูนย์กลางธุรกิจเพิ่มขึ้นกว่าเท่าตัว

  []

สำหรับพื้นที่อาคารสำนักงานในเขตศูนย์กลางธุรกิจ คาดการณ์ว่าพื้นที่อาคารสำนักงานให้เช่าในอีก 5
ปีข้างหน้าจะมีพื้นที่เพิ่มขึ้นประมาณ 1.13 ล้านตารางเมตร
โดยพื้นที่อาคารสำนักงานหลักจะมาจากโครงการ One Bangkok
สำหรับแนวโน้มการเช่าจะเปลี่ยนไปตามพฤติกรรมของโลกธุรกิจที่เปลี่ยนแปลง
โดยจะมีการเช่าในลักษณะการทำCo-Working Space และ Serviced Office มากขึ้น
ซึ่งเอื้อประโยชน์ต่อผู้ประกอบธุรกิจรับเหมาะและตกแต่งภายในอีกด้วย

[]

ในส่วนของการพัฒนาโครงการในอนาคต
เนื่องจากที่ดินในเมืองที่สามารถพัฒนาโครงการมีจำนวนจำกัดและมีราคาสูง
ส่งผลให้ผู้พัฒนาโครงการให้ความสำคัญกับการพัฒนาพื้นที่ในอาคารสำนักงานเกรด A ถึง AA
ทั้งในเขตชั้นใน และ เขตรอบนอกของศูนย์กลางธุรกิจ
เนื่องจากตลาดยังมีความต้องการสูงจากผู้เช่า
การดึงดูดผู้เช่าสามารถทำได้โดยการเน้นสาธารณูปโภคภายในโครงการที่ดี มีการออกแบบที่สวยงาม
ทำเลที่ตั้งที่ดึงดูดและการแบ่งขนาดพื้นที่เช่าที่เหมาะสม

สำหรับปัจจัยลบที่อาจจะส่งผลต่อธุรกิจวัสดุก่อสร้าง ได้แก่
มาตราคุมการเก็งกำไรในตลาดอสังหาริมทรัพย์
ผ่านการกำกับสถาบันการเงินของธนาคารแห่งประเทศไทย
โดยจะประกาศให้เพิ่มเงินดาวน์บ้านและที่พักอาศัยหลังที่ 2
เพื่อดูแลการปล่อยกู้สินเชื่อบ้านให้เข้มงวดขึ้น โดยเริ่มบังคับใช้ในวันที่ 1 มกราคม 2562 เป็นต้นไป
จะส่งผลต่อสินเชื่อบ้านใหม่และสินเชื่อรีไฟแนนซ์ สำหรับการกู้บ้านสัญญาที่ 2 (บ้านหลังที่ 2) ขึ้นไป
และบ้านมูลค่าสูงกว่า 10 ล้านบาท กำหนดเงินให้สินเชื่อต่อมูลค่าหลักประกัน (Loan to Value
หรือ LTV) ห้ามเกินร้อยละ 80 ซึ่งจะส่งผลโดยตรงต่อภาคธุรกิจอสังหาริมทรัพย์
และทำให้มีผลกระทบต่อธุรกิจวัสดุก่อสร้างด้วย

2.  ปัจจัยความเสี่ยง

ความเสี่ยงสำหรับธุรกิจผลิตภัณฑ์ก่อสร้าง (Building Products)

1.  ความเสี่ยงจากการถูกยกเลิกสัญญาเช่าที่ดินและอาคาร

บริษัทฯ ได้ทำการเช่าที่ดินและอาคารจากบุคคลอื่น
โดยทรัพย์สินที่ใช้เป็นที่ตั้งสำนักงานใหญ่และโกดังเก็บของ ดังนั้น บริษัทฯ
จึงมีความเสี่ยงที่อาจจะถูกยกเลิกสัญญาเช่าที่ดินและอาคาร
หรือการไม่ได้รับการต่อสัญญาเช่าที่ดินและคลังสินค้าแห่งใดแห่งหนึ่ง
อันจะทำให้บริษัทอาจจะต้องมีค่าใช้จ่ายในการย้ายสำนักงานและคลังสินค้า
ซึ่งส่งผลกระทบต่อการดำเนินงานของบริษัทได้

สำหรับสัญญาเช่าที่ดินพร้อมสิ่งปลูกสร้างที่เป็นที่ตั้งสำนักงานใหญ่ของบริษัท
ได้ทำสัญญาเช่าไว้กับเครือญาติของผู้บริหารหลักของบริษัท และ บริษัทฯ
มีมาตรการป้องกันความเสี่ยง โดยทำข้อตกลงสัญญาเช่าแต่ละครั้ง มีกำหนดอายุของสัญญาครั้งละ 3
ปี และมีเงื่อนไขพิเศษให้สิทธิแก่บริษัทฯ ในการต่ออายุสัญญาเช่าออกไปอีกไม่น้อยกว่า 2 ปี
โดยมีกำหนดเพดานสูงสุดในการปรับขึ้นค่าเช่าแต่ละครั้งไว้แน่นอน
และหากผู้ให้เช่าต้องการยกเลิกสัญญาเช่าต้องแจ้งให้บริษัทฯทราบก่อนล่วงหน้าไม่น้อยกว่า 60 วัน
โดยบริษัทฯมีนโยบายเจรจาต่อสัญญาเช่าก่อนสัญญาเช่าครบกำหนดไม่น้อยกว่า 90 วัน

นอกจากนี้ หากมีการโอนสิทธิการเช่าของบริษัท
ผู้ให้เช่าจะจัดหาพื้นที่แปลงอื่นมาให้ใช้ทดแทนหรือชดใช้ค่าเสียหายให้แก่บริษัท
จึงน่าจะทำให้ความเสี่ยงที่บริษัท
อาจจะถูกยกเลิกสัญญาเช่าที่ดินและอาคารก่อนกำหนดมีความเป็นไปได้ไม่มากนัก
และในอดีตที่ผ่านมาบริษัทฯยังไม่เคยถูกยกเลิกสัญญาเช่า หรือไม่ได้รับการต่อสัญญาเช่า

2.  ความเสี่ยงในการจัดหาผลิตภัณฑ์

บริษัทฯ
มีการจัดหาผลิตภัณฑ์ในลักษณะของการว่าจ้างผลิตสำหรับผลิตภัณฑ์ภายใต้ลิขสิทธิ์ตราสินค้าของบริษัทเอง
และบริษัทฯ
ทำการสั่งซื้อผลิตภัณฑ์จากเจ้าของลิขสิทธิ์ตราสินค้าชั้นนำทั้งในประเทศและต่างประเทศโดยเฉพาะ
บริษัท ไทยผลิตภัณฑ์ยิบซั่ม จำกัด (มหาชน)
ซึ่งเป็นผู้จัดจำหน่ายผลิตภัณฑ์ยิบซั่มรายหลักให้แก่บริษัทฯมาอย่างต่อเนื่อง ดังนั้น บริษัทฯ
จึงมีความเสี่ยงในการจัดหาผลิตภัณฑ์ในกรณีที่ผู้ผลิตและเจ้าของลิขสิทธิ์ตราสินค้าอาจจะไม่สามารถผลิตหรือจำหน่ายผลิตภัณฑ์ให้แก่บริษัทฯได้ตามคุณภาพ
ปริมาณ เวลา และเงื่อนไขที่บริษัทกำหนดไว้ได้
รวมทั้งมีความเสี่ยงในการที่เจ้าของลิขสิทธิ์ตราสินค้าอาจบอกเลิกหรือไม่ต่อสัญญาการเป็นตัวแทนจำหน่ายผลิตภัณฑ์ให้แก่บริษัท
ซึ่งจะส่งผลต่อการดำเนินงานและการเติบโตของบริษัทฯ

อย่างไรก็ตาม บริษัทฯ มีการติดต่อค้าขายและมีความสัมพันธ์ที่ดีกับผู้ผลิตและผู้จำหน่ายผลิตภัณฑ์ต่างๆ
มาเป็นระยะเวลานาน โดยเฉพาะบริษัทฯ ได้ทำสัญญาเป็นตัวแทนจำหน่ายผลิตภัณฑ์ให้กับ บริษัท
ไทยผลิตภัณฑ์ยิบซั่ม จำกัด (มหาชน) ซึ่งเป็นกลุ่มผลิตภัณฑ์หลักที่สร้างยอดรายได้ให้กับบริษัทฯ
ทั้งยังได้ร่วมมือกันจัดตั้งศูนย์เรียนรู้ พัฒนาฝีมือผู้รับเหมา (Gyproc Training Center)
ในบริเวณพื้นที่ของบริษัทฯ ดังนั้นจึงถือได้ว่าบริษัทฯ และบริษัท ไทยผลิตภัณฑ์ยิบซั่ม จำกัด
เป็นหุ้นส่วนทางธุรกิจที่มีความสัมพันธ์กันด้วยดีเสมอมา

ในส่วนของการจัดหาผลิตภัณฑ์ประเภทอื่นๆ บริษัทฯ มีนโยบายกระจายการจัดหาผลิตภัณฑ์
โดยมีการติดต่อกับโรงงานผู้ผลิตในประเทศที่ได้คุณภาพผ่านเกณฑ์มาตรฐานที่บริษัท กำหนดไว้มากกว่า
1 แห่ง นอกจากนี้ ส่วนผลิตภัณฑ์ภายใต้ลิขสิทธิ์ตราสินค้าจากต่างประเทศที่บริษัทฯ
เป็นตัวแทนจำหน่ายแต่เพียงผู้เดียวในประเทศไทย บริษัทฯ
ก็มีการทำสัญญาแต่งตั้งเป็นตัวแทนหลักในการจัดการผลิต
และสัญญาแต่งตั้งเป็นตัวแทนจำหน่ายผลิตภัณฑ์ ดังนั้น บริษัทฯ
คาดว่าความเสี่ยงที่อาจเกิดขึ้นจากการจัดหาผลิตภัณฑ์จึงมีโอกาสน้อย
และที่ผ่านมาก็ยังไม่เคยประสบปัญหาดังกล่าวแต่อย่างใด

3.  ความเสี่ยงจากความผันผวนของต้นทุนผลิตภัณฑ์และอัตราแลกเปลี่ยนเงินตราต่างประเทศ

บริษัทฯอาจได้รับความเสี่ยงจากความผันผวนของต้นทุนผลิตภัณฑ์
อันเนื่องมาจากการปรับตัวเพิ่มขึ้นของต้นทุนวัตถุดิบแต่ละประเภท
รวมทั้งผลิตภัณฑ์ที่นำเข้ามาจากต่างประเทศที่อาจได้รับผลกระทบจากความผันผวนของอัตราแลกเปลี่ยนเงินตราต่างประเทศ
ซึ่งอาจส่งผลกระทบต่อต้นทุนผลิตภัณฑ์เช่นกัน
โดยผลกระทบดังกล่าวจะส่งผลให้ความสามารถในการทำกำไรขั้นต้นของบริษัทลดลง

อย่างไรก็ตาม บริษัทฯ
ให้ความสำคัญกับการวางแผนและการบริหารการจัดซื้อผลิตภัณฑ์และการบริหารสินค้าคงคลัง
รวมทั้งการบริหารระบบขนส่งและโลจิสติกส์
เพื่อควบคุมและบริหารต้นทุนรวมทั้งค่าใช้จ่ายในการดำเนินงานของบริษัทฯ
รวมทั้งมีการพิจารณาปรับราคาขายผลิตภัณฑ์แต่ละประเภทให้สอดคล้องกับต้นทุนโดยสม่ำเสมอ
ซึ่งที่ผ่านมาก็ได้รับความร่วมมือด้วยดีจากผู้จำหน่ายผลิตภัณฑ์ในการกำหนดกรอบราคาขาย
โดยหากผู้จำหน่ายผลิตภัณฑ์ต้องการปรับราคาเกินกว่ากรอบราคาที่กำหนดต้องแจ้งให้บริษัททราบล่วงหน้าไม่น้อยกว่า
30 วัน เพื่อให้บริษัทสามารถวางแผนในการจัดซื้อและแจ้งราคาใหม่ให้กับลูกค้าของบริษัทฯ ได้

ในส่วนของผลิตภัณฑ์ที่นำเข้าจากต่างประเทศ
กรณีที่เป็นการสั่งซื้อผลิตภัณฑ์ในปริมาณสูงอย่างมีนัยยะสำคัญ บริษัทฯ
มีนโยบายป้องกันความเสี่ยงจากความผันผวนของอัตราแลกเปลี่ยนเงินตราต่างประเทศโดยทำสัญญาซื้อขายอัตราแลกเปลี่ยนล่วงหน้า
(Forward Contract)
เพื่อป้องกันความเสี่ยงจากความผันผวนของอัตราแลกเปลี่ยนเงินตราต่างประเทศ
ซึ่งปัจจุบันบริษัทฯมีวงเงินทำสัญญาซื้อขายอัตราแลกเปลี่ยนล่วงหน้า (Forward Contract)
กับสถาบันการเงินอย่างเพียงพอในการควบคุมความเสี่ยงจากอัตราแลกเปลี่ยน

4.  ความเสี่ยงจากการที่ผลิตภัณฑ์ถูกลอกเลียนแบบ

ผลิตภัณฑ์ก่อสร้างตกแต่งภายในเป็นผลิตภัณฑ์ที่มีคุณลักษณะและรูปแบบที่ง่ายต่อการลอกเลียนแบบ
โดยเฉพาะอย่างยิ่งการลอกเลียนแบบรูปลักษณ์ภายนอก อย่างไรก็ตาม บริษัทฯ
ได้มุ่งเน้นให้ความสำคัญกับคุณภาพ ลักษณะการใช้งาน
และการพัฒนารูปแบบให้มีลักษณะเฉพาะตัวที่ยากต่อการลอกเลียนแบบแต่ง่ายต่อการติดตั้งใช้งาน
และมีการจดอนุสิทธิบัตรผลิตภัณฑ์ (Patent) เพื่อป้องกันการผลิตสินค้าลอกเลียนแบบ

ปัจจุบันบริษัทได้รับการรับรองอนุสิทธิบัตรสำหรับผลิตภัณฑ์วงกบประตูและผลิตภัณฑ์วงกบช่องแสง
และได้รับสิทธิบัตรการออกแบบผลิตภัณฑ์หน้าตัดโลหะเป็นที่เรียบร้อยแล้ว
รวมทั้งบริษัทยังได้รับความร่วมมือเป็นอย่างดีจาก บริษัท ไทยผลิตภัณฑ์ยิบซั่ม จำกัด (มหาชน)
ในการออกหนังสือรับรองคุณสมบัติผลิตภัณฑ์ของบริษัท
ให้แก่ลูกค้าประเภทผู้รับเหมาก่อสร้างตกแต่งภายในเพื่อนำไปยืนยันแก่เจ้าของโครงการ นอกจากนี้
บริษัทฯ
มุ่งเน้นการให้บริการคำแนะนำและคำปรึกษาการใช้ผลิตภัณฑ์ควบคู่กับการจำหน่ายผลิตภัณฑ์เพื่อสร้างการยอมรับและความภักดีในการใช้ผลิตภัณฑ์ของบริษัท
มากยิ่งขึ้น

ความเสี่ยงสำหรับธุรกิจพัฒนาอสังหาริมทรัพย์ (Real Estate)

1.  ความเสี่ยงจากการจัดหาที่ดินเพื่อพัฒนาโครงการ

การจัดหาที่ดินที่มีศักยภาพเป็นปัจจัยสำคัญอย่างหนึ่งในการพัฒนาโครงการอสังหาริมทรัพย์ให้ประสบความสำเร็จและสามารถตอบสนองความต้องการของผู้บริโภค
ในช่วงหลายปีที่ผ่านมาประเทศไทยมีการลงทุนพัฒนาระบบสาธารณูปโภคและโครงสร้างพื้นฐานของภาครัฐทั้งในกรุงเทพ,ปริมณฑลและในส่วนภูมิภาค
ซึ่งรวมถึงการก่อสร้างรถไฟฟ้า การสร้างและขยายถนนเส้นทางต่างๆ
ทำให้เกิดการขยายตัวของเมืองและโครงการพัฒนาอสังหาริมทรัพย์
และมีความต้องการที่ดินเพื่อรองรับการเจริญเติบโตของธุรกิจและที่อยู่อาศัยเพิ่มขึ้น
รวมถึงมีการเก็งกำไรจากการซื้อขายที่ดิน
ส่งผลให้ราคาที่ดินในหลายพื้นที่ปรับตัวเพิ่มขึ้นอย่างรวดเร็ว
โดยเฉพาะอย่างยิ่งในพื้นที่ที่มีความต้องการซื้อสูง ขณะที่แปลงที่ดินที่มีศักยภาพในการพัฒนา
มีจำกัดจึงเกิดการแข่งขันในการซื้อที่ดิน และส่งผลให้ราคาที่ดินที่มีศักยภาพมีราคาสูงขึ้น
ซึ่งต้นทุนที่ดินถือว่าเป็นปัจจัยสำคัญในการแข่งขันในการพัฒนาโครงการ อาทิเช่น
ที่ดินย่านธุรกิจใจกลางเมือง ที่ดินในแนวรถไฟฟ้า และที่ดินติดถนนใหญ่
ซึ่งเป็นที่ต้องการของผู้ประกอบการ
ทำให้มีการแย่งซื้อที่ดินส่งผลให้ราคาที่ดินมีการปรับขึ้นตามความต้องการในการซื้อของผู้ประกอบการ
ทำให้การพัฒนาโครงการมีความยากมากขึ้น
ซึ่งอาจทำให้อัตรากำไรเบื้องต้นลดลงและยังเพิ่มความเสี่ยงในการขายเนื่องจากราคาขายที่ต้องปรับตัวสูงขึ้น

บริษัทมีนโยบายสร้างการเติบโตอย่างต่อเนื่องและมีเสถียรภาพ
จึงให้ความสำคัญกับการจัดหาที่ดินเพื่อการพัฒนาโครงการ
โดยจะมีการจัดทำแผนพัฒนาโครงการในระยะเวลา 1-2 ปี
การจัดหาที่ดินจะติดต่อผ่านทั้งนายหน้าซื้อขายที่ดินและติดต่อโดยตรงกับเจ้าของที่ดิน
ก่อนการตัดสินใจซื้อที่ดิน บริษัทจะพิจารณาเลือกที่ดินในทำเลที่มีศักยภาพ
อยู่ในเส้นทางคมนาคมที่เดินทางสะดวกและใกล้รถไฟฟ้าสายหลัก
อยู่กลางแหล่งชุมชนและสิ่งอำนวยความสะดวก
ที่ผ่านมาการพัฒนาโครงการต่างๆได้รับการตอบรับจากลูกค้าดีเนื่องจากโครงการตั้งอยู่ในทำเลที่ดีและตั้งราคาที่ผู้อยู่อาศัยจริงสามารถเข้าถึงได้อีกทั้งยังได้รับการสนับสนุนทางด้านการเงินจากสถาบันการเงินต่างๆ
เป็นอย่างดี

2.  ความเสี่ยงของการเข้าถึงแหล่งเงินทุน

บริษัท ทีค ดีเวลลอปเมนท์ จำกัด แม้ว่าจะเป็นบริษัทใหม่ในธุรกิจพัฒนาอสังหาริมทรัพย์
แต่โครงการพัฒนาอสังหาริมทรัพย์ของบริษัทก็ได้รับการสนับสนุนจากสถาบันการเงิน
เนื่องจากทางบริษัทให้ความสำคัญกับโครงการในเรื่องรูปแบบของโครงการที่พัฒนาและทำเลที่ตั้ง
ที่อยู่ใจกลางเมืองย่าน CBD และใกล้รถไฟฟ้า ประกอบกับผลงานที่ผ่านมาของทีมผู้บริหาร
มีประวัติการพัฒนาโครงการที่ประสบความสำเร็จมาแล้วหลายโครงการ
จึงทำให้เป็นที่เชื่อถือของสถาบันการเงินต่างๆ
ที่ผ่านมาสถาบันการเงินหลายแห่งยินดีให้การสนับสนุนเงินทุนในแต่ละโครงการ
โดยบริษัทได้ทำการเปรียบเทียบข้อเสนอเพื่อทำให้โครงการมีต้นทุนที่เหมาะสมที่สุด

3.  ความเสี่ยงจากการปรับเปลี่ยนกฎระเบียบ ข้อบังคับ
    หรือกฎหมายที่เกี่ยวข้องกับธุรกิจอสังหาริมทรัพย์

การดำเนินงานในธุรกิจอสังหาริมทรัพย์ ต้องปฏิบัติตามกฎระเบียบ ข้อบังคับ
หรือกฎหมายที่เกี่ยวข้องหลายฉบับ อาทิ พระราชบัญญัติจัดสรรที่ดิน พระราชบัญญัติอาคารชุด
และกฎหมายอื่นที่เกี่ยวข้อง เป็นต้น ทั้งนี้ เพื่อให้กฎหมายต่างๆ มีความสอดคล้องกับสภาพแวดล้อม
และสภาพเศรษฐกิจในปัจจุบัน กฎระเบียบ ข้อบังคับ หรือกฎหมายดังกล่าว จึงมีการปรับปรุง
เปลี่ยนแปลงอยู่ตลอดเวลา

บริษัทได้ตระหนักถึงความเสี่ยงดังกล่าว จึงได้กำหนดให้การปฏิบัติงานต่างๆ
ต้องเป็นไปตามที่กฎหมายกำหนด ทั้งนี้ ก่อนการพัฒนาโครงการอสังหาริมทรัพย์
บริษัทจะตรวจสอบกฎหมายที่ควบคุมธุรกิจพัฒนาอสังหาริมทรัพย์อย่างรอบคอบ
เพื่อลดความเสี่ยงจากการปรับเปลี่ยนกฎระเบียบ ข้อบังคับ หรือกฎหมายที่เกี่ยวข้อง

4.  ทรัพย์สินที่ใช้ในการประกอบธุรกิจ

ทรัพย์สินที่ใช้ในการประกอบธุรกิจ ณ วันที่ 31 ธันวาคม 2561

  ---- -------------------------------------------- -------------- --------------------------- --------------- ----------
       ประเภททรัพย์สิน                                 ลักษณะกรรมสิทธิ์   การใช้งาน                    มูลค่าตามบัญชี      ภาระผูกพัน

                                                                                               (บาท)           

  1    ที่ดินพร้อมสิ่งปลูกสร้าง โฉนดเลขที่ 451 (บางส่วน)       เป็นผู้เช่า        ที่ตั้งอาคารสำนักงานและคลังสินค้า                   -
       ถนนพระราม 3 เขตยานนาวา กรุงเทพมหานคร                                                                     

  2    ที่ดินพร้อมสิ่งปลูกสร้าง โฉนดเลขที่ 4805,4960 เลขที่     เป็นผู้เช่า        ที่ตั้งสาขาและคลังสินค้า                           -
       636/11-12 หมู่ที่ 3 ถนนพุทธรักษา ตำบลแพรกษา                                                                   
       อำเภอเมือง จังหวัดสมุทรปราการ                                                                               

  3    อาคารสำนักงานขาย                              เป็นเจ้าของ      ที่ตั้งอาคารสำนักงาน             6,154,320.42    -

  4    ส่วนปรับปรุงอาคาร (อาคารขนาด 2 ชั้นครึ่ง            เป็นเจ้าของ      ที่ตั้งอาคารสำนักงานและคลังสินค้า   4,597,165.20    -
       รวมส่วนปรับปรุงสถานที่)                                                                                      

  5    เครื่องจักรและอุปกรณ์โรงงาน                       เป็นเจ้าของ      ใช้สำหรับผลิตสินค้า              1,506,429.97    -

  6    อุปกรณ์คลังสินค้า                                 เป็นเจ้าของ      ใช้ที่บริษัท                     1,125,741.37    -

  7    เครื่องตกแต่งและเครื่องใช้สำนักงาน                  เป็นเจ้าของ      ใช้ที่บริษัท                     5,919,232.57    -

  8    เครื่องตกแต่งและเครื่องใช้ห้องตัวอย่างและสำนักงานขาย   เป็นเจ้าของ      ใช้ที่บริษัท                     2,719,915.35    -

  9    ยานพาหนะ                                     เป็นเจ้าของ      ใช้ที่บริษัท                     6,226,217.03    -

  10   งานระหว่างก่อสร้าง                              -              -                           1,053,584.00    -

       รวมทรัพย์สิน                                                                               29,302,605.91    

       หัก ค่าเผื่อการด้อยค่า                                                                        (401,384.00)     

       รวมทรัพย์สินสุทธิ                                                                            28,901,221.91    
  ---- -------------------------------------------- -------------- --------------------------- --------------- ----------

บริษัทฯ ได้ทำสัญญาเช่าที่ดิน อาคารสำนักงานและคลังสินค้า ทั้งสำนักงานใหญ่และสำนักงานสาขา
โดยมีรายละเอียดของสัญญาเช่า ดังนี้

ในนามบริษัท บิวเดอสมาร์ท จำกัด (มหาชน)

+---------------------+---------------+--------------------------------+
| ที่ตั้ง                 | เจ้าของกรรมสิทธิ์ | รายละเอียดสัญญา                  |
+---------------------+---------------+--------------------------------+
| -   สำนักงานใหญ่ เลขที่ | คณะบุคคลสบฤกษ์  | -   สัญญาที่ 1 อายุสัญญา 3 ปี        |
|     905/7 ถนนพระราม |               |                                |
|     3 ซอย 51        |               | ตั้งแต่วันที่ 1 มีนาคม 2561 ถึง 28     |
|     แขวงบางโพงพาง   |               | กุมภาพันธ์ 2564                   |
|     เขตยานนาวา      |               | อัตราค่าเช่าเดือนละ181,665 บาท     |
|     กรุงเทพมหานคร    |               | ตลอดอายุสัญญา                    |
|                     |               |                                |
|                     |               | -   สัญญาที่ 2 อายุสัญญา 3 ปี        |
|                     |               |                                |
|                     |               | ตั้งแต่วันที่ 1 มกราคม 2561 ถึง 31    |
|                     |               | ธันวาคม 2563 อัตราค่าเช่าเดือนละ    |
|                     |               | 110,000 บาท ตลอดอายุสัญญา        |
+---------------------+---------------+--------------------------------+
| -   โกดังเก็บสินค้า     | นางวัลภา       | -   อายุสัญญา 3 ปี                |
|     เลขที่ 907        | นุชปานทอง      |                                |
|     ถนนพระราม 3 ซอย |               | ตั้งแต่วันที่ 1 เมษายน 2561 ถึง 31    |
|     51แขวงบางโพงพาง |               | มีนาคม 2564                     |
|     เขตยานนาวา      |               |                                |
|     กรุงเทพมหานคร    |               | อัตราค่าเช่าเดือนละ 56,500 บาท     |
+---------------------+---------------+--------------------------------+
| -   โกดัง            | 1.นางวัภา      | -   อายุสัญญา 3 ปี                |
| เก็บสินค้าหลังตึกแถวเลขที่ | นุชปานทอง      |                                |
|     919,921,923 และ |               | ตั้งแต่วันที่ 1 กรกฎาคม 2560 ถึง 30   |
|     925             | 2.นายมนัส      | มิถุนายน 2561 อัตราค่าเช่าเดือนละ    |
|     โฉนดเลขที่22168   | ท่านเจริญ       | 57,000 บาท                     |
|     ถนนพระราม 3 ซอย |               |                                |
|     51              | 3.นางสมสุข     | ตั้งแต่วันที่ 1 กรกฎาคม 2561 ถึง      |
|     แขวงบางโพงพาง   | ออมสิน         | มิถุนายน 2562                    |
|     เขตยานนาวา      |               |                                |
|     กรุงเทพมหานคร    | 4.นางจารุวรรณ  | อัตราค่าเช่า เดือนละ 59,100 บาท    |
|                     | สุริย์ระวิมาศ     |                                |
|                     |               | ตั้งแต่วันที่ 1 กรกฎาคม 2562 ถึง 30   |
|                     | 5.นายพงษ์ศักดิ์   | มิถุนายน 2563 อัตราค่าเช่าเดือนละ    |
|                     | ท่านเจริญ       | 61,305 บาท                     |
|                     |               |                                |
|                     | 6.นายสุเมธ     |                                |
|                     | ท่านเจริญ       |                                |
|                     |               |                                |
|                     | 7.นายเฉลิมศักดิ์  |                                |
|                     | ท่านเจริญ       |                                |
+---------------------+---------------+--------------------------------+

ในนามบริษัท ดีแอนด์ดับบลิว (เอเซีย) จำกัด (บริษัทย่อย)

+---------------------+--------------+--------------------------------+
| ที่ตั้ง                 | เ            | รายละเอียดสัญญา                  |
|                     | จ้าของกรรมสิทธิ์ |                                |
+---------------------+--------------+--------------------------------+
| -   โรงงาน เลขที่     | บริษัท ทู ทราย์  | อายุสัญญา 3 ปี                    |
|     636/11-12 หมู่ 3  | จำกัด         |                                |
|                     |              | ตั้งแต่วันที่ 9 มกราคม 2560 ถึง9      |
| ถนนพุทธรักษา          |              | มกราคม 2561                    |
| ตำบลแพรกษา          |              |                                |
|                     |              | อัตราค่าเช่าเดือนละ 250,000 บาท    |
| อ.เมือง จ.สมุทรปราการ |              |                                |
|                     |              | ตั้งแต่วันที่ 9 มกราคม 2561 ถึง9      |
|                     |              | มกราคม 2563                    |
|                     |              |                                |
|                     |              | อัตราค่าเช่าเดือนละ 307,000 บาท    |
+---------------------+--------------+--------------------------------+

สรุปสัญญาที่เกี่ยวข้องกับการดำเนินธุรกิจ

1.  สัญญาแต่งตั้งให้เป็นตัวแทนหลัก (Master Distributor Agreement)

+-----------------+---+--------------------------------------------------+
| คู่สัญญา           | : | Fletcher Aluminium, a division of Fletcher       |
|                 |   | Building Products Limited (“Fletcher”) กับ        |
|                 |   |                                                  |
|                 |   | บริษัท บิวเดอสมาร์ท จำกัด (มหาชน) (“BSM”)             |
+-----------------+---+--------------------------------------------------+
| วันที่ทำสัญญา       | : | วันที่ 12 ตุลาคม 2550                                |
+-----------------+---+--------------------------------------------------+
| สาระสำคัญของสัญญา | : | -   Fletcher แต่งตั้ง BSM                           |
|                 |   |     เป็นผู้ผลิตในประเทศไทยสำหรับผลิตภัณฑ์อลูมิเนียมที่        |
|                 |   |     Fletcher เป็นเจ้าของลิขสิทธิ์ผลิตภัณฑ์                |
|                 |   |                                                  |
|                 |   | -   Fletcher แต่งตั้ง BSM                           |
|                 |   |     เป็นซัพพลายเออร์ผลิตภัณฑ์อลูมิเนียมของ Fletcher       |
|                 |   |     ให้แก่ตัวแทนจำหน่าย (Reseller) ของ Fletcher      |
|                 |   |     เพื่อจำหน่ายในประเทศไทย                         |
|                 |   |     ประเทศอินเดียและประเทศเวียดนาม                  |
|                 |   |                                                  |
|                 |   | -   Fletcher ให้สิทธิแก่ BSM                         |
|                 |   |     ในการใช้ข้อมูลเกี่ยวกับเทคโนโลยีของผลิตภัณฑ์อลูมิเนียมที่   |
|                 |   |     Fletcher เป็นเจ้าของ อาทิ ลิขสิทธิ์ สิทธิบัตร นวัตกรรม  |
|                 |   |     ความลับทางการค้า สูตรการผลิต และ Know-how        |
|                 |   |     ในการผลิต                                     |
|                 |   |                                                  |
|                 |   | -   BSM จะต้องซื้อวัตถุดิบ (Extrusion) และส่วนประกอบ    |
|                 |   |     (Component) จากทาง Fletcher                  |
|                 |   |     สำหรับนำไปใช้ในการประกอบผลิตภัณฑ์อลูมิเนียม          |
+-----------------+---+--------------------------------------------------+
| ระยะเวลาผูกพัน    | : | นับตั้งแต่วันที่ลงนามสัญญา และมีกำหนดระยะเวลา 5 ปี         |
|                 |   | นับจากวันที่ลงนามสัญญา                                |
|                 |   |                                                  |
|                 |   | และกรณีที่ไม่มีคู่สัญญาฝ่ายใดฝ่ายหนึ่งบอกเลิกสัญญา             |
|                 |   | ให้ถือว่าคู่สัญญาตกลงต่ออายุสัญญานี้ออกไปอีกคราวละ 5 ปี       |
|                 |   | ตามข้อกำหนดและเงื่อนไขแห่งสัญญานี้ทุกประการ              |
+-----------------+---+--------------------------------------------------+
| เงื่อนไขอื่น        | : | -   BSM                                          |
|                 |   |     จะต้อง                                        |
|                 |   | ซื้อวัตถุดิบและส่วนประกอบในปริมาณขั้นต่ำตามที่กำหนดไว้ในแต่ละปี |
|                 |   |                                                  |
|                 |   | -   BSM                                          |
|                 |   |                                                  |
|                 |   | จะต้องไม่แนะนำหรือจำหน่ายผลิตภัณฑ์อลูมิเนียมของคู่แข่งขันรายอื่น |
|                 |   |                                                  |
|                 |   | -   BSM จะต้องแนะนำผลิตภัณฑ์อลูมิเนียมของ Fletcher      |
|                 |   |     โดยทาง Fletcher เป็นผู้สนับสนุนเอกสารที่จำเป็น อาทิ   |
|                 |   |     โบรชัวร์ แผ่นแสดงเฉดสี                           |
|                 |   |     คู่มือทางเทคนิคสำหรับแต่ละผลิตภัณฑ์ เป็นต้น และทาง BSM  |
|                 |   |     จะต้องจัดกิจกรรมการตลาดอย่างน้อย 1 ครั้งต่อปี อาทิ     |
|                 |   |     ร่วมออกงานนิทรรศการที่เกี่ยวข้อง เป็นต้น โดยทาง       |
|                 |   |     Fletcher                                     |
|                 |   |     จะจัดส่งทีมงานสนับสนุนมาช่วยในการจัดกิจกรรมการตลาด   |
|                 |   |                                                  |
|                 |   | -   Fletcher สามารถขอเข้ามาตรวจสอบการผลิต          |
|                 |   |     สต๊อกวัตถุดิบ สต๊อกสินค้า และบรรจุภัณฑ์ ณ              |
|                 |   |     สถานประกอบการของ BSM ได้                      |
+-----------------+---+--------------------------------------------------+
| ขอบเข           | : | สัญญาฉบับนี้อยู่ภายใต้ขอบเขตอำนาจกฎหมายของประเทศนิวซีแลนด์ |
| ตอำนาจของกฎหมาย |   |                                                  |
+-----------------+---+--------------------------------------------------+

2.  บันทึกข้อตกลงการแต่งตั้งตัวแทนจำหน่าย

+-----------------+---+--------------------------------------------------+
| คู่สัญญา           | : | บริษัท ไทยผลิตภัณฑ์ยิบซั่ม จำกัด (มหาชน) (“Gyproc”) กับ    |
|                 |   |                                                  |
|                 |   | บริษัท บิวเดอสมาร์ท จำกัด (มหาชน) (“BSM”)             |
+-----------------+---+--------------------------------------------------+
| วันที่ทำบันทึก       | : | 20 ธันวาคม 2550                                   |
+-----------------+---+--------------------------------------------------+
| สาระสำ          | : | -   BSM ตกลงซื้อสินค้าจาก Gyproc                     |
| คัญของบันทึกข้อตกลง |   |     เพื่อจำหน่ายให้แก่ลูกค้าภายในเขตจังหวัดกรุงเทพมหานคร   |
|                 |   |     และ สาขาต่างจังหวัด                             |
|                 |   |                                                  |
|                 |   | -   สินค้าที่ตกลงซื้อตามสัญญานี้ ได้แก่ แผ่นยิปซั่มบอร์ดทุกชนิด,   |
|                 |   |                                                  |
|                 |   | โครงคร่าวเหล็ก,ปูนปลาสเตอร์,อุปกรณ์ประกอบการติดตั้งทั้งระบบ |
|                 |   |     และสินค้าอื่นๆ                                   |
|                 |   |                                                  |
|                 |   | -   การชำระเงินภายใน 60 วัน นับจากวันเปิด             |
|                 |   |     invoiceในการส่งสินค้า                           |
|                 |   |                                                  |
|                 |   | -   BSM ขายสินค้าตามเป้าหมายการขาย ที่ทาง Gyproc      |
|                 |   |     แจ้งให้ทราบเป็นรายไตรมาส                        |
|                 |   |                                                  |
|                 |   | -   BSM จะสั่งซื้อสินค้าจาก Gyproc ทุกๆเดือน             |
|                 |   |     จำนวนไม่ต่ำกว่าเป้าหมายการขาย                    |
|                 |   |     เพื่อให้มีสินค้าเพียงพอที่จะจำหน่ายให้แก่ลูกค้าตลอดเวลา    |
|                 |   |                                                  |
|                 |   | -   Gyproc จะให้ความช่วยเหลือและความร่วมมืออย่างเต็มที่แก่ |
|                 |   |     BSM เพื่อให้ทาง BSM                             |
|                 |   |     สามารถดำเนินการขายได้อย่างมีประสิทธิภาพ            |
+-----------------+---+--------------------------------------------------+
| ระยะเวลาผูกพัน    | : | บันทึกข้อตกลงมีอายุ 1 ปี                               |
|                 |   | และกรณีที่ไม่มีคู่สัญญาฝ่ายใดฝ่ายหนึ่งบอกเลิกสัญญา             |
|                 |   | ให้ถือว่าคู่สัญญาตกลงต่ออายุสัญญานี้ออกไปอีกคราวละ 1 ปี       |
|                 |   | ตามข้อกำหนดและเงื่อนไขแห่งสัญญานี้ทุกประการ              |
+-----------------+---+--------------------------------------------------+
| เงื่อนไขอื่น        | : | -   BSM จะต้องนำหนังสือค้ำประกันของธนาคารมามอบให้แก่    |
|                 |   |     Gyproc                                       |
|                 |   |     เ                                            |
|                 |   | พื่อเป็นประกันการชำระราคาสินค้าตามสัญญานี้เต็มตามจำนวนที่ทาง |
|                 |   |     Gyproc กำหนดตลอดอายุสัญญา                      |
|                 |   |                                                  |
|                 |   | -   หาก BSM                                      |
|                 |   |                                                  |
|                 |   | ไม่สามารถทำยอดจำหน่ายได้ตามเป้าหมายการขายเป็นระยะเวลา |
|                 |   |     2 ไตรมาสติดต่อกัน Gyproc                        |
|                 |   |     มีสิทธิที่จะบอกเลิกหรือปรับเปลี่ยนเงื่อนไขกับ BSM ได้      |
+-----------------+---+--------------------------------------------------+
| ขอบเข           | : | บันทึกข้อตกลงฉบับนี้และบรรดาสัญญาต่างๆ ระหว่าง Gyproc และ |
| ตอำนาจของกฎหมาย |   | BSM จะใช้บังคับและแปลความตามกฎหมายไทย               |
+-----------------+---+--------------------------------------------------+

สินทรัพย์ไม่มีตัวตนที่สำคัญในการประกอบธุรกิจของบริษัทฯ

ณ วันที่ 31 ธันวาคม 2561 บริษัทฯ มีสินทรัพย์ไม่มีตัวตนสุทธิ จำนวน 15.33 ล้านบาท ได้แก่
โปรแกรมคอมพิวเตอร์ ลิขสิทธิ์และสิทธิบัตร รายจ่ายในการพัฒนาออกแบบผลิตภัณฑ์ใหม่
โปรแกรมระหว่างติดตั้ง ต้นทุนระหว่างพัฒนาออกแบบผลิตภัณฑ์ใหม่ เป็นต้น

บริษัทฯ ได้จดทะเบียนเครื่องหมายการค้าบริษัท (Logo) และเครื่องหมายการค้าสำหรับตราสินค้า
(Brand Logo) ซึ่งเป็นลิขสิทธิ์ของบริษัทฯ โดยมีรายละเอียดดังนี้

เครื่องหมายการค้าที่บริษัทจัดจำหน่ายมีดังนี้

+-----+------------------------+--------------------------------------+
| ล   | เครื่องหมายการค้า         | ประเภทผลิตภัณฑ์                         |
| ำดับ |                        |                                      |
+=====+========================+======================================+
|     |                        |                                      |
+-----+------------------------+--------------------------------------+
| 1   | []                     | เครื่อง                                |
|     |                        | หมายการค้าสำหรับบริการจัดการขายวัสดุก่อสร้าง |
+-----+------------------------+--------------------------------------+
| 2   | []                     | ผลิตภัณฑ์โครงคร่าว ระบบผนังและฝ้าเพดานยิปซั่ม |
|     |                        | ภายใต้ตราสินค้าของบริษัท                  |
+-----+------------------------+--------------------------------------+
| 3   | []                     | โครงคร่าวผนังและเพดานสำหรับงานแผ่นยิปซั่ม   |
|     |                        | ที่ได้รับการรับรองจากมาตรฐานอุตสาหกรรม     |
+-----+------------------------+--------------------------------------+
| 4   | []                     | โครงคร่าวฝ้าเพดานสำหรับงานแผ่นยิปซั่ม       |
+-----+------------------------+--------------------------------------+
| 5   | []                     | บัวเพดานสำเร็จรูปทำจากยิปซั่ม              |
+-----+------------------------+--------------------------------------+
| 6   | []                     | ช่องเปิดฝ้าเพดานสำเร็จรูป                 |
+-----+------------------------+--------------------------------------+
| 7   | []                     | ผลิตภัณฑ์ฝ้าเพดานและผนังยิปซั่ม ภายใต้ตราสินค้า |
|     |                        |                                      |
|     |                        | “ Gyproc”                            |
+-----+------------------------+--------------------------------------+
| 8   | []                     | ฉนวนกันความร้อน                        |
+-----+------------------------+--------------------------------------+
| 9   | []                     | แผ่นผนังสำเร็จรูป                        |
+-----+------------------------+--------------------------------------+
| 10  | []                     | ประตูอลูมิเนียม,                         |
|     |                        | มือจับประตูทำจากสแตนเลสสตีล,             |
|     |                        | แผ่นอลูมิเนียมใช้บุฝ้าเพดาน                 |
+-----+------------------------+--------------------------------------+
| 11  | []                     | ระบบประตูบานเลื่อนล้อบน                  |
+-----+------------------------+--------------------------------------+
| 12  | []                     | ระบบประตูบานเลื่อนเกี่ยวล้อล่าง             |
+-----+------------------------+--------------------------------------+
| 13  | []                     | ผนังกระจก 2 ชั้น                        |
+-----+------------------------+--------------------------------------+
| 14  | []                     | ระบบเฟรมอลูมิเนียมสำหรับงานกั้นผนัง         |
|     |                        | ตกแต่งภายในสำนักงาน                    |
+-----+------------------------+--------------------------------------+
| 15  | []                     | ระบบประตูหน้าต่างภายนอกคุณภาพสูง          |
+-----+------------------------+--------------------------------------+
| 16  | []                     | มุ้งม้วน นวตกรรมใหม่จากประเทศออสเตรเลีย   |
+-----+------------------------+--------------------------------------+
| 17  | []                     | มุ้งจีบ สำหรับช่องเปิดขนาดใหญ่              |
+-----+------------------------+--------------------------------------+

เงินลงทุนของบริษัท

ณ วันที่ 31 ธันวาคม 2561 บริษัทฯ มีบริษัทย่อย 7 บริษัท รายละเอียด ดังนี้

  ----------------------------- ------------------ ----------- -------------- ------------------------
                                                                              หน่วย:พันบาท

                                ทุนที่ออกและชำระแล้ว               สัดส่วนเงินลงทุน   มูลค่าเงินลงทุนตามวิธีราคาทุน

                                                               (ร้อยละ)        

  บริษัท                          หน่วย: พันบาท        หน่วย:พันรูปี   2561           2561

  บริษัท อินสตอลไดเรค จำกัด         10,000.00          -           100.00         9,999.70

  บริษัท บิวเดอสมาร์ท คอนสตรัคชั่น     -                  1,000.00    99.70          683.80
  ซิสเต็ม จำกัด                                                                  

  บริษัท ดีแอนด์ดับบลิว (เอเชีย) จำกัด  60,000.00          -           100.00         59,999.70

  บริษัท บิวดิ้ง บลิ้ง จำกัด            500.00             -           50.99          254.95

  บริษัท แสนสรา ดีเวลลอปเมนท์ จำกัด  150,000.00         -           100.00         149,999.98

  บริษัท แสนสรา ไลฟ์สไตล์ เซอร์วิส    500.00             -           100.00         499.98
  จำกัด                                                                        

  บริษัท ทีค ดีเวลลอปเมนท์ จำกัด      500.00             -           100.00         149,999.50

  รวม                           150,000.00                                    371,437.61

  หัก ค่าเผื่อด้อยค่าเงินลงทุน                                                        (3,668.31)

  สุทธิ                                                                         367,769.30
  ----------------------------- ------------------ ----------- -------------- ------------------------

นโยบายการลงทุนในบริษัทย่อยและบริษัทร่วม

นโยบายการลงทุนของบริษัทฯ คือ บริษัทฯ
จะพิจารณาลงทุนในธุรกิจที่เกื้อหนุนและเอื้อประโยชน์ต่อการทำธุรกิจหลักของบริษัทฯ
หรือเป็นธุรกิจซึ่งอยู่ในอุตสาหกรรมที่มีแนวโน้มการเจริญเติบโตและจะคำนึงถึงอัตราผลตอบแทนที่ได้รับจากการลงทุนเป็นสำคัญ
โดยบริษัทฯ จะควบคุมดูแลด้วยการส่งกรรมการเข้าไปเป็นตัวแทนตามสัดส่วนการถือหุ้น
ในกรณีที่เป็นบริษัทร่วม บริษัทฯ จะไม่เข้าไปควบคุมดูแลอย่างเคร่งครัด
เพียงแต่จัดส่งตัวแทนจากบริษัทฯ เข้าไปเป็นกรรมการในบริษัทนั้นๆ ทั้งนี้จำนวนตัวแทนจากบริษัทฯ
ที่เข้าไปเป็นกรรมการจะขึ้นอยู่กับสัดส่วนการถือหุ้นของบริษัท

5.  ข้อพิพาททางกฎหมาย

บริษัท และบริษัทย่อย ไม่มีข้อพิพาททางกฎหมายใด ที่อาจก่อให้เกิดผลเสียหายต่อบริษัท
สูงกว่าร้อยละ 5 ของส่วนของผู้ถือหุ้น
และไม่มีข้อพิพาททางกฎหมายใดที่อาจก่อให้เกิดผลกระทบในด้านลบต่อการดําเนินธุรกิจของบริษัท
และบริษัทย่อยอย่างมีนัยสําคัญ

6.  ข้อมูลทั่วไปและข้อมูลสำคัญอื่น

    1.  ข้อมูลทั่วไป

ชื่อบริษัท : บริษัท บิวเดอสมาร์ท จำกัด (มหาชน)

BuilderSmart Public Company Limited

ชื่อย่อหลักทรัพย์ : BSM

เลขทะเบียนบริษัท : 0107550000173

ลักษณะการประกอบธุรกิจ :
ผลิตและจัดจำหน่ายผลิตภัณฑ์คุณภาพสูงสำหรับอาคารสำนักงานและที่อยู่อาศัย
โดยเน้นผลิตภัณฑ์ที่มีดีไซน์และนวัตกรรมใหม่ๆ

ที่ตั้งสำนักงานใหญ่ : เลขที่ 905/7 ถนนพระราม 3 ซอย 51 แขวงบางโพงพาง

เขตยานนาวา กรุงเทพมหานคร 10120

โทรศัพท์สำนักงานใหญ่ : 0-2683-4900

โทรสารสำนักงานใหญ่ : 0-2683-4949

Home Page : www.buildersmart.com

จำนวนทุนจดทะเบียน : 218,514,314.00 บาท

จำนวนหุ้นสามัญ 2,185,143,140 หุ้น

มูลค่าต่อหุ้นที่ตราไว้ 0.10 บาท

จำนวนทุนที่ออกและเรียกชำระแล้ว : 213,050,619.30 บาท (ณ 8 มกราคม 2562)

บุคคลอ้างอิง :

1) นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

93 ถนนรัชดาภิเษก แขวง ดินแดง เขต ดินแดง กรุงเทพมหานคร 10400

โทรศัพท์ 0 2009 9999

2) ผู้สอบบัญชี : บริษัท เอเอ็นเอส ออดิท จำกัด

เลขที่ 100/72 ชั้น 22, 100/2 อาคารว่องวานิชคอมเพล็กซ์ บี

ถนนพระราม 9 แขวงห้วยขวาง เขตห้วยขวาง กรุงเทพมหานคร 10310

โทรศัพท์ 02-645-0109 โทรสาร 02-645-0110

2.  นิติบุคคลที่บริษัทถือหุ้นตั้งแต่ร้อยละ 10 ขึ้นไป (ข้อมูล ณ วันที่ 31 ธันวาคม 2561)

+--------------------------+--------------+-------+---------+--------+
| ชื่อนิติบุคคล / ที่อยู่           | ประเภทธุรกิจ   | สัด    | ทุนจ     | ทุนช    |
|                          |              | ส่วนกา | ดทะเบียน | ำระแล้ว |
|                          |              | รถือหุ้น |         |        |
|                          |              | (%)ขอ | ล้านบาท  | ล้านบาท |
|                          |              | งบริษัท |         |        |
+--------------------------+--------------+-------+---------+--------+
| บริษัท ดีแอนด์ดับบลิว (เอเชีย)  | ผลิตและจัด     | 100   | 60.0    | 60.0   |
| จำกัด                     | จำหน่ายระบบปร |       |         |        |
|                          | ะตูและหน้าต่างอ |       |         |        |
| เลขที่ 636/11-12           | ลูมิเนียมอัจฉริยะ |       |         |        |
| ถนนพุทธรักษา               | “Fletcher”   |       |         |        |
|                          |              |       |         |        |
| ตำบลแพรกษา               |              |       |         |        |
| อำเภอสมุทรปราการ          |              |       |         |        |
|                          |              |       |         |        |
| จังหวัดสมุทรปราการ          |              |       |         |        |
|                          |              |       |         |        |
| โทรศัพท์ 02-178-6705       |              |       |         |        |
|                          |              |       |         |        |
| โทรสาร 02-178-6712       |              |       |         |        |
+--------------------------+--------------+-------+---------+--------+
| บริษัท อินสตอลไดเรค จำกัด    | ติดตั้ง,        | 100   | 10.0    | 10.0   |
|                          | อบรมค        |       |         |        |
| เลขที่ 888/7 หมู่ 20         | วามรู้ด้านระบบต |       |         |        |
| ตำบลบางพลีใหญ่             | ิดตั้งแก่ผู้รับเหมา |       |         |        |
|                          | และให้บร      |       |         |        |
| อำเภอบางพลี               | ิการหลังการขาย |       |         |        |
|                          |              |       |         |        |
| จังหวัดสมุทรปราการ          |              |       |         |        |
|                          |              |       |         |        |
| โทรศัพท์ 0-2382-5644       |              |       |         |        |
|                          |              |       |         |        |
| โทรสาร 0-2382-5645       |              |       |         |        |
+--------------------------+--------------+-------+---------+--------+
| บริษัท แสนสรา ดีเวลลอปเมนท์  | ดำ           | 100   | 150     | 150    |
| จำกัด                     | เนินธุรกิจเกี่ยวก |       |         |        |
|                          | ับเป็นตัวแทนบริห |       |         |        |
| เลขที่ 905/7 ถนนพระราม 3   | ารจัดการส่วนกล |       |         |        |
| ซอย 51                   | างของโครงการ |       |         |        |
|                          | Senior       |       |         |        |
| แขวงบางโพงพาง เขตยานนาวา | Living       |       |         |        |
|                          | Project      |       |         |        |
| กรุงเทพมหานคร 10120       |              |       |         |        |
|                          |              |       |         |        |
| โทรศัพท์ 0-2683-4900       |              |       |         |        |
|                          |              |       |         |        |
| โทรศัพท์ 0-2683-4949       |              |       |         |        |
+--------------------------+--------------+-------+---------+--------+
| บริษัท ทีค ดีเวลลอปเมนท์ จำกัด | ดำเนินธุร      | 100   | 150     | 150    |
|                          | กิจพัฒนาโครงกา |       |         |        |
| เลขที่ 334 ถนนพัฒนาการ      | รอสังหาริมทรัพย์ |       |         |        |
|                          |              |       |         |        |
| แขวงสวนหลวง เขตสวนหลวง   |              |       |         |        |
|                          |              |       |         |        |
| กรุงเทพ                   |              |       |         |        |
+--------------------------+--------------+-------+---------+--------+